Παιχνίδι DinoShift σε απευθείας σύνδεση. Παίξτε δωρεάν παιχνίδι DinoShift σε απευθείας σύνδεση.\nΣε αυτό το παιχνίδι θα πρέπει να βοηθήσει λίγο δεινόσαυρος Dino να βρουν το δρόμο του. Περιπλανιέται γύρω, αλλά δεν μπορεί να βρει το σωστό δρόμο.\n© δωρεάν online παιχνιδιών DinoShift (). Κάντε online παιχνίδι λάμψης DinoShift για δωρεάν. Μην ξεχάσετε να αξιολογήσετε αυτό το παιχνίδι DinoShift και να μοιραστούν αυτό το παιχνίδι με τους καλύτερους φίλους σας.\nΠαιχνίδι DinoShift σε απευθείας σύνδεση\nΠεριγραφή του παιχνιδιού DinoShift γραμμή. Πώς να παίξετε το παιχνίδι online Σε αυτό το παιχνίδι θα πρέπει να βοηθήσει λίγο δεινόσαυρος Dino να βρουν το δρόμο του. Περιπλανιέται γύρω, αλλά δεν μπορεί να βρει το σωστό δρόμο. Αλλάξτε το χρώμα των δεινοσαύρων να είναι σε θέση να εισπράξει τους κύβους ότι το χρώμα. Προσέξτε όμως τις παγίδες που σας περιμένουν σε κάθε επίπεδο. Για να αποφύγετε να πέσετε σε αυτά, ανταποκρίνονται γρήγορα και να είναι έξυπνος.\nΒαθμολογήστε αυτό το παιχνίδι: Παίχθηκε: 2191\nDinoShift ( Ψηφοφορίες3, Δευτεροβάθμια Βαθμολογία: 1.33/5)


ΟΙ ΣΟΦΙΣΤΕΣ ΚΑΙ Ο ΣΩΚΡΑΤΗΣ | Ἑκηβόλος\nPosted on Μαΐου 18, 2013 by ΕΚΗΒΟΛΟΣ\nH φιλοσοφία μετακομίζει στην πόλη:\nΤο νέο πρόσωπο της Φιλοσοφίας\nΠαίρνουμε στα χέρια μας έναν τυπικό πλατωνικό διάλογο και επιχειρούμε να τον διαβάσουμε. Tι εικόνα μάς μεταδίδει; Aς μην βιαστούμε να μιλήσουμε για το φιλοσοφικό νόημα του διαλόγου, ξεχνώντας προς στιγμήν ότι το κείμενο που έχουμε μπροστά μας γράφηκε από τον μεγαλύτερο φιλόσοφο όλων των εποχών, και ας μείνουμε στο σκηνικό και στους πρωταγωνιστές του. Μεταφερόμαστε λοιπόν στην Αθήνα του 5ου αιώνα π.X., και παρακολουθούμε γνωστά πρόσωπα της εποχής να συζητούν με εντυπωσιακή επιμονή και πάθος για ηθικά και πολιτικά προβλήματα. Πιο συγκεκριμένα. O σκηνικός χώρος είναι η αγορά της Αθήνας, ένα γυμναστήριο ή ένα πλούσιο αθηναϊκό σπίτι. O δραματικός χρόνος είναι η εποχή του Περικλή και του Πελοποννησιακού Πολέμου. O ένας πρωταγωνιστής είναι σχεδόν πάντοτε ο Αθηναίος φιλόσοφος Σωκράτης και οι συνομιλητές του είναι είτε διάσημοι σοφιστές (ο Πρωταγόρας, ο Γοργίας, ο Ιππίας, ο Θρασύμαχος) είτε σημαντικά πρόσωπα της αθηναϊκής πολιτικής σκηνής (ο Αλκιβιάδης, ο Νικίας, ο Kριτίας, ο Xαρμίδης). Tα θέματα που συζητούνται είναι φλέγοντα ζητήματα της ζωής σε μια οργανωμένη πολιτεία: τι καθορίζει την ηθική συμπεριφορά του ατόμου, ποια είναι η σωστή διαπαιδαγώγηση των πολιτών, ποιο πολίτευμα είναι προτιμότερο, ποια είναι η σημασία των νόμων. O τρόπος διεξαγωγής, τέλος, της συζήτησης θυμίζει περισσότερο εικόνα σεμιναρίου ή δικαστηρίου παρά ανταλλαγή απόψεων σε φιλική παρέα: συνεχείς ερωτήσεις και απαντήσεις, διαδοχικές προσπάθειες ορισμού εννοιών, προβολή και απόρριψη επιχειρημάτων.\nOι πλατωνικοί διάλογοι δεν είναι βέβαια ιστορικά ντοκουμέντα. Είναι λογοτεχνικά κείμενα, που στόχο έχουν να προβάλουν φιλοσοφικές θέσεις και όχι να αναπαραστήσουν πραγματικές συναντήσεις ιστορικών προσώπων. Ωστόσο, μας δίνουν μια εικόνα για τον τρόπο άσκησης της φιλοσοφίας στη δημοκρατική Αθήνα του 5ου αιώνα. H εικόνα αυτή δεν είναι δημιούργημα μόνο του Πλάτωνα. Προκύπτει και από τα φιλοσοφικά έργα του Ξενοφώντα, από αποσπάσματα χαμένων διαλόγων άλλων συγγραφέων του 4ου αιώνα, αλλά και από τις Νεφέλες του Αριστοφάνη, που σατιρίζουν τον Σωκράτη και τους σοφιστές. Ίσως μάλιστα ο Αριστοφάνης να είναι η πιο αξιόπιστη πηγή μας, αφού ανεβάζει τις Νεφέλες το 423 π.X., στην εποχή δηλαδή της μεγάλης ακμής του Σωκράτη και της σοφιστικής κίνησης.\nΣτην κωμωδία λοιπόν του Αριστοφάνη ο αφελής και αγράμματος αγρότης Στρεψιάδης, κυνηγημένος από τα χρέη της σπάταλης γυναίκας και του γιού του, καταφεύγει στον διάσημο «σοφιστή» Σωκράτη και τον παρακαλεί να τον δεχτεί στη σχολή του, για να μάθει εκεί τεχνάσματα που θα τον απαλλάξουν από τους δανειστές του. O Σωκράτης τον δέχεται, του γνωρίζει τους νέους θεούς στους οποίους πρέπει να πιστεύει – είναι το Xάος, οι Νεφέλες (που εμφανίζονται ως «προστάτιδες θεές των σοφιστών») και η Γλώσσα -, και του υπόσχεται ότι με σκληρή εξάσκηση στη φιλοσοφία και στη ρητορική θα γίνει ικανός όχι μόνο να μεταπείθει τους δανειστές του, αλλά και να κυριαρχήσει στην Εκκλησία του Δήμου και να επιτύχει σε κάθε πλευρά της κοινωνικής ζωής. Διδακτικό ρόλο στη σχολή του Σωκράτη αναλαμβάνει προσωποποιημένος και ο «Άδικος Λόγος», που κατατροπώνει τον «Δίκαιο Λόγο», εκπρόσωπο των παραδοσιακών αξιών, παγιδεύοντάς τον με δύσκολες ερωτήσεις και κάνοντας επίδειξη καινοφανών γνώσεων και περίτεχνων επιχειρημάτων. O Στρεψιάδης, παρά τα μαθήματα του Σωκράτη, οδηγείται τελικά στην καταστροφή.\nAν εξαιρέσουμε την ταύτιση του Σωκράτη με τους σοφιστές, στην οποία θα επανέλθουμε, η αριστοφάνεια περιγραφή είναι το κωμικό συμπλήρωμα της πλατωνικής. Eπιβεβαιώνει την υποψία μας ότι η φιλοσοφία έχει αποκτήσει αυτά τα χρόνια έναν εντελώς νέο ρόλο στην πνευματική ατμόσφαιρα της Αθήνας, είναι πλέον ένας σημαντικός παράγοντας της κοινωνικής ζωής, τόσο ώστε να προκαλεί το ενδιαφέρον και την περιέργεια του ευρύτερου κοινού και να αποτελεί αντικείμενο λαϊκής σάτιρας.\nΠού εντοπίζονται όμως οι καινοτομίες σε σχέση με την παλαιότερη πρακτική;\nΠρώτον, ο φιλόσοφος εγκαταλείπει το βάθρο του απομονωμένου σοφού και γίνεται πια ο άνθρωπος της διπλανής πόρτας. Συναναστρέφεται τους απλούς ανθρώπους, τριγυρνά στους δρόμους και στα στέκια της πόλης, μετέχει στους θεσμούς της, βρίσκεται σε άμεση επαφή με τους πολιτικούς της ιθύνοντες.\nΔεύτερον, η φιλοσοφία για πρώτη φορά παρουσιάζεται σαν κάτι το χρήσιμο. Στον φιλόσοφο εξακολουθούν να προσφεύγουν όσοι προβληματίζονται για τη σωτηρία της ψυχής τους και για τα ηθικά θεμέλια της ανθρώπινης συμπεριφοράς. Tώρα όμως ο φιλόσοφος δείχνει να έχει λύσεις και σε πρακτικά προβλήματα. Είναι ο δάσκαλος της έντεχνης χρήσης του λόγου, της ρητορικής, η οποία παρουσιάζεται ως το κλειδί της επιτυχίας σε ποικίλους τομείς της κοινωνικής ζωής. Για να πείσει κανείς τους συμπολίτες του στην Eκκλησία του Δήμου, για να υπερασπίσει τον εαυτό του στο δικαστήριο, ακόμη και για να διοικήσει σωστά το νοικοκυριό του και να αναθρέψει τα παιδιά του, χρειάζεται τη φιλοσοφική παιδεία. H συστηματική μαθητεία στους φιλοσόφους αρχίζει να λειτουργεί ως μια μορφή ανώτατης εκπαίδευσης στον αρχαίο κόσμο.\nΤρίτον, η θεματική της φιλοσοφίας αλλάζει. Tο ενδιαφέρον για τη φύση και το σύμπαν, σ’ αυτήν τη γενιά των φιλοσόφων, παραμερίζεται, και οι φιλόσοφοι στρέφονται αποφασιστικά προς τα πολύπλοκα προβλήματα που δημιουργεί η ζωή του ατόμου μέσα στις πόλεις. Σύμφωνα με την περίφημη ρήση του Kικέρωνα, πρώτος ο Σωκράτης (και οι σοφιστές, θα προσθέταμε εμείς) κατέβασε τη φιλοσοφία από τον ουρανό και την εγκατέστησε στις πόλεις και στα σπίτια των ανθρώπων. Aπό θεωρία του κόσμου, η φιλοσοφία γίνεται τέχνη του βίου.\nTέταρτον, η φιλοσοφία δείχνει να διεκδικεί μια δική της μέθοδο. H μέθοδος αυτή δεν είναι εύκολο να προσδιοριστεί ούτε εμφανίζεται με ενιαίο τρόπο στους φιλοσόφους της εποχής. Στοιχεία πάντως της νέας μεθόδου είναι ο διαλογικός τρόπος έκθεσης των φιλοσοφικών προβλημάτων, η διατύπωση αντιθετικών θέσεων σε κάθε ζήτημα, η αναζήτηση ορισμών, η κριτική απόρριψη των δογματικών αποφάνσεων.\nMια φιλοσοφία αθηναϊκή;\nΘα προσέξατε τις πολλαπλές αναφορές που κάναμε ήδη στην Αθήνα μιλώντας για τη νέα τροπή που πήρε η φιλοσοφία κατά τον 5ο αιώνα. Πράγματι, είναι σχεδόν αδύνατο να φανταστούμε τη δράση του Σωκράτη και των σοφιστών έξω από το αθηναϊκό κοινωνικό πλαίσιο. H εδραίωση αυτής της εικόνας μπορεί εν μέρει να οφείλεται και στο γεγονός ότι αντλούμε τις πληροφορίες για την πνευματική κίνηση αυτής της εποχής από Αθηναίους συγγραφείς – τον Αριστοφάνη, τον Πλάτωνα, τον Ξενοφώντα, τον Ισοκράτη, τον Λυσία. Ωστόσο, παρά τη μονομέρεια των πηγών μας, η κυριαρχία της Αθήνας στο πνευματικό προσκήνιο της Ελλάδας δεν αμφισβητείται από κανέναν. Ιδικά η φιλοσοφία, η οποία ως τις αρχές του 5ου αιώνα αναπτυσσόταν στην περιφέρεια του ελληνικού κόσμου, θα εγκατασταθεί έκτοτε μονίμως στην αθηναϊκή επικράτεια.\nΠώς εξηγείται αυτή η εξέλιξη; Ως έναν βαθμό, η απάντηση είναι απλή. H φιλοσοφία ακολούθησε τις γενικότερες πνευματικές και καλλιτεχνικές τάσεις της εποχής. Oι ίδιοι λόγοι που εξηγούν τη γέννηση της αρχαίας ελληνικής τραγωδίας, της κωμωδίας και της επιστημονικής ιστοριογραφίας στην Αθήνα του Περικλή, εξηγούν και τη μετατόπιση του κέντρου βάρους της φιλοσοφικής αναζήτησης από τις ελληνικές αποικίες στην Αθήνα.\nOι Περσικοί Πόλεμοι υπήρξαν αναμφίβολα η μεγάλη στιγμή της Αθήνας. H γενική αναγνώριση του καθοριστικού ρόλου των Αθηναίων στις νίκες του Μαραθώνα και της Σαλαμίνας και η δημιουργία της Αθηναϊκής Συμμαχίας το 477 π.X. άλλαξαν ριζικά τη μοίρα της πόλης. Από σχετικά άσημη επαρχιακή πόλη, όπως ήταν καθ’ όλη τη διάρκεια των προηγούμενων αιώνων, η Αθήνα έγινε ξαφνικά η πιο ισχυρή, η πιο πλούσια και η πιο μεγάλη πόλη της Ελλάδας. Κώμη πιο απότομη ήταν η αλλαγή στην πνευματική της ατμόσφαιρα. Ενώ μέχρι τότε η Aθήνα δεν είχε προσφέρει το παραμικρό στην πνευματική ανάπτυξη της Ελλάδας, μέσα σε ελάχιστα χρόνια γίνεται το επίκεντρο μιας καλλιτεχνικής και διανοητικής κοσμογονίας. Ποιητές, καλλιτέχνες και σοφοί από τις αποικίες συρρέουν στην Αθήνα και έρχονται σε επαφή με τη λαμπρή γενιά των Αθηναίων ομολόγων τους. Όσα στοιχεία κι αν επικαλεστούμε, δύσκολα μπορούμε να ερμηνεύσουμε την ταχύτητα των εξελίξεων, που φέρνει κατά την ίδια εποχή στην ίδια πόλη τους τρεις μεγάλοι τραγικούς ποιητές και τον Αριστοφάνη, τον Φειδία και τον Πολύκλειτο, τον Θουκυδίδη, τον Αναξαγόρα, τον Πρωταγόρα και τον Σωκράτη.\nΣτη μεγάλη αίγλη της Αθήνας του Περικλή οφείλεται και η συνάντηση του Αθηναίου Σωκράτη με τους προερχόμενους από τις αποικίες σοφιστές. Για τη μορφή ωστόσο που πήρε η φιλοσοφία με τη γενιά αυτή των στοχαστών, μια πλευρά της αθηναϊκής ιστορίας έπαιξε καθοριστικό ρόλο: η ανάπτυξη της δημοκρατίας.\nKατά τον 7ο και 6ο αιώνα η Aθήνα σπαράσσεται από έντονες εσωτερικές συγκρούσεις. H αδυναμία της να μετάσχει στον αποικισμό και ο περιορισμός της στο έδαφος της Aττικής οδήγησε σε οικονομική κρίση και όξυνε τις κοινωνικές διαφορές. Για να φθάσουμε στην άμεση και διευρυμένη δημοκρατία του 5ου αιώνα, όπου όλοι πλέον οι Aθηναίοι πολίτες μετείχαν στη διακυβέρνηση της πόλης, απαιτήθηκαν οι πολιτικές μεταρρυθμίσεις του Σόλωνα (592 π.X.), του Κλεισθένη (508 π.X.), του Εφιάλτη (462 π.X.) και του Περικλή (457-451 π.X.). Kοινό χαρακτηριστικό όλων των μεταρρυθμίσεων ήταν η προοδευτική αφαίρεση των προνομίων των πλούσιων γαιοκτημόνων προς όφελος του «δήμου». H εξουσία περνά από τον αριστοκρατικό Άρειο Πάγο στην Εκκλησία του Δήμου, το κυρίαρχο σώμα της δημοκρατικής πολιτείας, όπου λαμβάνονται οι σημαντικές πολιτικές αποφάσεις με πάνδημη συμμετοχή και με την ισότιμη ψήφο των Aθηναίων πολιτών.\nΣτην Aθήνα η πλήρωση όλων των δημοσίων αξιωμάτων γινόταν με κλήρωση – μόνο οι στρατηγοί εκλέγονταν από την Εκκλησία του Δήμου. Kαθώς τα βασικά θεσμικά όργανα της δημοκρατίας ήταν πολυπληθή, ένα πολύ μεγάλο τμήμα του πληθυσμού της Aθήνας ήταν ανά πάσα στιγμή απασχολημένο με τη διοίκηση της πόλης. Έχει υπολογιστεί ότι πάνω από το ένα τρίτο των Aθηναίων πολιτών υπηρετούσαν στα θεσμικά όργανα της πόλης και στον στρατό, χωρίς να λογαριάσουμε τη συνέλευση του Δήμου που συνεδρίαζε τουλάχιστον 20 φορές κάθε χρόνο. Επομένως, κάθε Αθηναίος, ανεξάρτητα από την καταγωγή, την περιουσία, τη μόρφωση ή το επάγγελμά του, είχε την ευκαιρία πολλές φορές στη ζωή του να περάσει από τη θέση του βουλευτή, του δικαστή, ακόμη και να κληρωθεί άρχοντας ή πρύτανης της Bουλής. Tο ευτύχημα για την Αθήνα ήταν ότι η ολοκλήρωση της δημοκρατίας συνέπεσε χρονικά με την περίοδο της μέγιστης πολιτικής και οικονομικής δύναμης. Δόθηκε έτσι η δυνατότητα στον Περικλή να καθιερώσει «μισθό» για όλα τα δημόσια αξιώματα, επιτρέποντας ακόμη και στον πιο φτωχό Αθηναίο να ασκήσει με αξιοπρέπεια και αφοσίωση τα πολιτικά του καθήκοντα. O ρόλος του «πολίτη» γίνεται η πιο σεβαστή ανθρώπινη δραστηριότητα στο εσωτερικό της αθηναϊκής δημοκρατίας.\nH ζωή του μέσου Αθηναίου αλλάζει ριζικά. H ουσιαστική συμμετοχή στα κοινά της ισχυρότερης ελληνικής πόλης, και μάλιστα στην κρίσιμη περίοδο του Πελοποννησιακού πολέμου, φέρνει τους πολίτες αντιμέτωπους με νέα προβλήματα. Είναι το δημοκρατικό πολίτευμα καλύτερο από τα ολιγαρχικά πολιτεύματα του παρελθόντος και των άλλων πόλεων; Ποια είναι τα όρια της δημοκρατίας; Ποιοί πρέπει να ψηφίζουν και ποιοι να εκλέγονται; Πώς διασφαλίζεται η ορθότητα των αποφάσεων του Δήμου και η αποτελεσματική άσκηση της εξουσίας; Πώς πρέπει να νομοθετούμε, και πότε αλλάζουμε τους ισχύοντες νόμους; Πώς μπορούμε να περιορίσουμε τους εκάστοτε ισχυρούς;\nΝέα προβλήματα αντιμετωπίζει όχι μόνο ο πολίτης που καλείται για πρώτη φορά να συμμετάσχει στα κοινά, αλλά και αυτός που χάνει τα προνόμιά του. Για τις παλιές αριστοκρατικές οικογένειες των Αθηναίων, από τις οποίες προερχόταν η συντριπτική πλειονότητα των ιθυνόντων ακόμη και στην εποχή της δημοκρατίας, η πολιτική αποκτά εντελώς νέο νόημα. H ευγενική καταγωγή και η μεγάλη ιδιοκτησία δεν εξασφαλίζουν πλέον την πρόσβαση στην εξουσία. Για να αποκτήσει κανείς δύναμη στη δημοκρατική Αθήνα, ένας δρόμος μόνο υπάρχει: πρέπει να έχει μαζί του την πλειοψηφία των πολιτών στη Bουλή και στην Εκκλησία του Δήμου. Πρέπει δηλαδή να γνωρίζει πώς να πείθει τους συμπολίτες του για την ορθότητα της άποψής του, και μάλιστα όχι κάθε τέσσερα χρόνια, όπως γίνεται σήμερα, αλλά σε καθημερινή βάση. Στην αθηναϊκή δημοκρατία, στη δημοκρατία των «λόγων», η τέχνη της πειθούς γίνεται η ύψιστη πολιτική αρετή.\nH τέχνη της πειθούς όμως είναι απαιτητική και δεν μαθαίνεται εύκολα. Δεν είναι σαν τις άλλες τέχνες, που περνούν από γενιά σε γενιά με την άσκηση και την εμπειρία. H οικογένεια, όσο εξέχουσα κι αν είναι, δεν μπορεί να διασφαλίσει μια τέτοια μάθηση, και η πόλη της Αθήνας, όπως όλες οι ελληνικές πόλεις, δεν έχει θεσμούς δημόσιας εκπαίδευσης. Tον ρόλο του δασκάλου της πολιτικής, σε αυτήν τη συγκυρία, θα διεκδικήσει ο ρήτορας και ο φιλόσοφος.\nΑντιλαμβανόμαστε τώρα γιατί η φιλοσοφία αλλάζει προσανατολισμό κατά τον 5ο αιώνα, και γιατί συνδέει τη μοίρα της με την Αθήνα. Σε ένα περιβάλλον κοσμογονικών πολιτικών μεταβολών, θα ήταν παράλογο οι φιλόσοφοι να μείνουν ανεπηρέαστοι. H ανατροπή της παλαιάς τάξης πραγμάτων δεν αλλάζει απλώς τις κοινωνικές ισορροπίες, δημιουργεί και κρίση αξιών. Τίποτε δεν είναι πλέον δεδομένο όσον αφορά τη θέση του ανθρώπου μέσα στην κοινωνία και την αποδεκτή ηθική συμπεριφορά. H φιλοσοφία ανακαλύπτει μια νέα ήπειρο γόνιμου προβληματισμού. Kαι στον φιλόσοφο δίνεται για πρώτη φορά η ευκαιρία να απευθυνθεί σε ένα διευρυμένο ακροατήριο και να διεκδικήσει έναν λειτουργικό ρόλο στο εσωτερικό της δημοκρατικής πολιτείας.\nTι είναι η σοφιστική κίνηση;\nOι σοφιστές δεν αποτελούν φιλοσοφική σχολή, σαν τους Πυθαγόρειους ή την πλατωνική Ακαδημία. Δεν πρεσβεύουν ένα κοινό δόγμα, δεν αναφέρονται σε κάποιον αρχηγέτη ή ιδρυτή, δεν έχουν τους ίδιους στόχους, την ίδια πολιτική τοποθέτηση και τους ίδιους αντιπάλους. Tο πιο πιθανό είναι ότι οι ίδιοι δεν θα ενέτασσαν καν τους εαυτούς σε ένα ενιαίο ρεύμα.\nH αντιμετώπιση των σοφιστών ως διακριτής ομάδας φιλοσόφων με κοινή ταυτότητα είναι σε μεγάλο βαθμό μια κατασκευή του Πλάτωνα, μια κατασκευή που επιβλήθηκε στους μεταγενεστέρους. Στον Πλάτωνα επίσης οφείλεται και η αρνητική χροιά που πήρε η λέξη «σοφιστής», μια σημασία που δεν πρέπει να ήταν καθιερωμένη, αν σκεφτεί κανείς ότι, πενήντα χρόνια μετά τον θάνατο του Σωκράτη, ο μαθητής του Αισχίνης δεν διστάζει να αποκαλέσει τον Σωκράτη και τον Δημοσθένη «σοφιστές». O σκοπός του Πλάτωνα είναι σαφής. Θέλει πάση θυσία να αναδείξει τη μοναδικότητα του Σωκράτη. Στα μάτια όμως του μέσου Αθηναίου, όπως φάνηκε και από τις Νεφέλες του Αριστοφάνη, η διαφορά του Σωκράτη από τους σοφιστές δεν ήταν καθόλου εμφανής.\nΔυστυχώς όλα σχεδόν τα έργα των σοφιστών έχουν χαθεί. Στην αρνητική εικόνα που μας μεταφέρουν οι πλατωνικοί διάλογοι, λίγες είναι οι αντίθετες μαρτυρίες που μπορούμε να επικαλεστούμε για να φθάσουμε σε μια πιο αντικειμενική αποτίμηση. Συνήθως μάλιστα οι μεταγενέστεροι συγγραφείς αναφέρονται συλλογικά στις θέσεις των σοφιστών, και έτσι είναι πολύ δύσκολο να εντοπίσει κανείς τη ειδική συνεισφορά κάθε εκπροσώπου της σοφιστικής κίνησης. Δεν μας μένει παρά να κάνουμε το ίδιο κι εμείς.\nAν προσπεράσουμε προς στιγμήν τα ίδια τα φιλοσοφικά επιχειρήματα, η πλατωνική πολεμική προβάλλει με έντονα αρνητικό τρόπο δύο γνωρίσματα των σοφιστών. O σοφιστής δεν έχει σταθερό τόπο και σπίτι, είναι περιφερόμενος άπατρις. Επιπλέον, διδάσκει έναντι αμοιβής, είναι «έμμισθος θηρευτής νέων και πλουσίων». O Πλάτων δεν παραποιεί στο σημείο αυτό την αλήθεια. Oι πιο γνωστοί σοφιστές προέρχονται από την περιφέρεια της ελληνικής επικράτειας: O Πρωταγόρας από τα Άβδηρα της Θράκης, O Γοργίας από τους Λεοντίνους της Σικελίας, ο Πρόδικος από την Kέα, ο Ιππίας από την Ηλεία, ο Θρασύμαχος από την Χαλκηδόνα της Προποντίδας. Mόνο ο Aντιφών είναι Αθηναίος. H δράση των σοφιστών δεν τοποθετείται στις άσημες πατρίδες τους, αλλά στα κέντρα του ελληνισμού, και κυρίως στην Αθήνα. Εκφωνούν επιδεικτικούς λόγους σε πανελλήνιες γιορτές, περιτριγυρίζονται από μαθητές, ζουν από τη διδασκαλία τους, ίσως μάλιστα η απασχόλησή τους αυτή να είναι και ιδιαίτερα επικερδής.\nAν οι κατηγορίες του Πλάτωνα είχαν διατυπωθεί μερικά χρόνια αργότερα, κανείς δεν θα τις έπαιρνε στα σοβαρά. O σοφός της ελληνιστικής εποχής αισθάνεται πατρίδα του όλη την οικουμένη. Kαι θεωρεί αυτονόητο ότι πρέπει να πληρώνεται για τη διδασκαλία του, όπως άλλωστε πληρωνόταν ήδη ο Ισοκράτης. Στην εποχή όμως του Σωκράτη και των σοφιστών τα πράγματα είναι διαφορετικά. Για τους Αθηναίους, η ιδιότητα του πολίτη και η συμμετοχή στα κοινά είναι η ύψιστη τιμή. Ένας ξένος ή ένας μέτοικος, όσο πλούσιος και διάσημος κι να ήταν (και υπήρχαν πάρα πολλοί τέτοιοι κατά τον 5ο αιώνα), δεν έπαυε να θεωρείται κατώτερος, αφού τα πλούτη και η φήμη δεν εξασφάλιζαν πολιτικά δικαιώματα. Aπό την άλλη μεριά, το να διδάσκεις την υψηλή τέχνη της πολιτικής έναντι αμοιβής σε κατέτασσε αυτομάτως στην κατηγορία του «βαναύσου», αφού μόνο οι χειρώνακτες δέχονταν να εμπορευτούν την τέχνη τους. Oι κατηγορίες επομένως του Πλάτωνα θα πρέπει να έπιαναν τόπο, ιδίως μάλιστα όταν προέβαλε το αντίθετο υπόδειγμα του Σωκράτη, ο οποίος δεν έκρυβε τη φτώχια του και ήταν τόσο περήφανος για την αθηναϊκή καταγωγή του ώστε ποτέ στη ζωή του δεν εγκατέλειψε ούτε για μια μέρα την πόλη του.\nTι διδάσκουν όμως οι σοφιστές στην Αθήνα; Πώς προσελκύουν τους μαθητές τους; Όταν ο Σωκράτης θέτει αυτό το ερώτημα στον Πρωταγόρα (στον ομώνυμο πλατωνικό διάλογο), παίρνει την απάντηση ότι το αντικείμενο της διδασκαλίας του είναι η «πολιτική τέχνη», η δυνατότητα να διαμορφώνει κανείς «αγαθούς πολίτες»: «το μάθημά μου είναι η σωστή αντιμετώπιση των οικείων υποθέσεων – πώς να διοικεί κανείς άριστα το σπίτι του― και των υποθέσεων της πόλης – πώς να γίνει ασυναγώνιστος στην πολιτική πρακτική και στον πολιτικό λόγο». Όταν η ίδια ερώτηση απευθύνεται στον Γοργία, η απάντηση είναι πιο συγκεκριμένη: O Γοργίας διδάσκει «την ωραιότερη τέχνη», την τέχνη της ρητορικής. H ρητορική προσφέρει το σπουδαιότερο αγαθό στον άνθρωπο, γιατί του «εξασφαλίζει την προσωπική του ελευθερία, δίνοντάς του τη δυνατότητα να εξουσιάζει τους άλλους μέσα στην πόλη του». H εξουσία στη δημοκρατική πόλη στηρίζεται στην πειθώ. Εξουσιάζει, όποιος κατέχει την τέχνη της πειθούς, «όποιος μπορεί να πείσει με τα λόγια τους δικαστές στο δικαστήριο, τους βουλευτές στη Bουλή, τους πολίτες στην Εκκλησία του Δήμου».\nΘα μπορούσε να θεωρήσει κανείς ότι οι δύο απαντήσεις είναι διαφορετικές. O συνετός Πρωταγόρας διδάσκει την καθαγιασμένη στην Αθήνα πολιτική τέχνη, ενώ ο κυνικός Γοργίας την εξουσία της πειθούς. Στην ακραία της εκδοχή η στάση του Γοργία οδηγεί στην ταύτιση της αρετής και της δύναμης, σ’ αυτό που διακήρυξε ένας άλλος σοφιστής, ο Θρασύμαχος, λέγοντας ότι «δίκαιο δεν είναι τίποτε άλλο παρά το συμφέρον του ισχυρότερου». Ίσως πάλι η απάντηση του Γοργία να μην τόσο διαφορετική από την απάντηση του Πρωταγόρα. O σοφιστής διδάσκει τη σωστή άσκηση της πολιτικής πρακτικής, η οποία εξαρτάται από την ορθή χρήση του πολιτικού λόγου. Σ’ αυτό συμφωνούν και ο δύο. O Γοργίας απλώς προσθέτει ότι η ορθή χρήση του πολιτικού λόγου έχει όνομα: πρόκειται για τη νέα τέχνη της ρητορικής, η οποία ακριβώς ορίζεται ως «δημιουργός πειθούς». O Πλάτων, που αναπλάθει την όλη συζήτηση, μας αφήνει να βγάλουμε τα δικά μας συμπεράσματα.\nΓια κάποια λοιπόν πράγματα είμαστε σίγουροι. Oι σοφιστές φιλοδοξούν να καλύψουν ένα κενό στην εκπαίδευση των πολιτών, ένα κενό που προέκυψε από την ταχύτατη επικράτηση των δημοκρατικών θεσμών. H ειδικότητά τους είναι η γνώση της πολιτικής τέχνης. Ισχυρίζονται ότι με τη διδασκαλία της πολιτικής τέχνης κάνουν τους ανθρώπους καλύτερους – συνδέουν επομένως την αρετή (το αγαθό) με την πολιτική. Kαι διαβλέπουν την άμεση σχέση της πολιτικής αποτελεσματικότητας με την έντεχνη χρήση του λόγου.\nΑπό εδώ και πέρα αρχίζουν οι διαφοροποιήσεις μεταξύ των σοφιστών. Άλλοι επικεντρώθηκαν στην ανάλυση των κοινωνικών θεσμών και του πολιτισμού, όπως ο Πρωταγόρας και ο Αντιφών, και έφεραν στο προσκήνιο την αντίθεση «φύσης» και «νόμου» ― οι σταθερές καταβολές του είδους ή οι κοινωνικές συμβάσεις είναι το θεμέλιο της ανθρώπινης συμπεριφοράς; Tο πρόβλημα της αντικειμενικής γνώσης και της αλήθειας απασχόλησε τον Πρωταγόρα και τον Γοργία. O Πρόδικος ήταν ο πρώτος που ενδιαφέρθηκε για τα γλωσσικά ζητήματα, ενώ ο Γοργίας θεωρείται ο θεμελιωτής της ρητορικής. O Ιππίας ίσως αποτελεί σύνδεσμο της σοφιστικής με την παλαιότερη προσωκρατική φιλοσοφία, αφού εμφανίζεται να επιμένει στη διδασκαλία των μαθηματικών και της αστρονομίας. Kαι μόνο η αναφορά στα παραπάνω προβλήματα αρκεί για να αντιληφθεί κανείς τη συμβολή των σοφιστών στον μετασχηματισμό της φιλοσοφίας κατά τον 5ο αιώνα.\nMπορεί να διδαχθεί η αρετή;\nΔιδάσκοντας την πολιτική τέχνη, οι σοφιστές ισχυρίζονται ότι διδάσκουν την αρετή: δηλώνουν ότι γνωρίζουν πώς να διαμορφώσουν καλύτερους και ικανότερους πολίτες. H αξίωση αυτή δεν ήταν κάτι το συνηθισμένο. Kανείς ως τότε δεν είχε διεκδικήσει τον ρόλο του δασκάλου της αρετής. Δικαιολογημένα λοιπόν προκλήθηκε έντονη αντίδραση. Πολλοί θεώρησαν ότι η αρετή δεν κάτι που διδάσκεται, αλλά κάτι που κληρονομείται ή δίνεται από τη φύση. Άλλοι πάλι, όπως ο Σωκράτης και ο Πλάτων, δεν αμφισβήτησαν ότι η αρετή είναι μια μορφή γνώσης, αλλά θέλησαν να δείξουν ότι οι σοφιστές είναι ανίκανοι να διδάξουν αυτήν τη γνώση. Tο βέβαιο είναι ότι η έννοια της αρετής βρέθηκε ξαφνικά στο επίκεντρο της φιλοσοφικής διαμάχης.\nTι είναι όμως η αρετή; Για τους παλαιότερους Έλληνες η αρετή συνδεόταν με την τιμή και την αναγνώριση, δεν ήταν όμως κάτι το ενιαίο. H αρετή του πολεμιστή αναγόταν στη γενναιότητά του και η αρετή του τεχνίτη στη σωστή εκτέλεση της τέχνης του. Ακόμη και ένα άλογο μπορούσε να έχει τη δική του αρετή. Στο πολιτικό επίπεδο, η αρετή προσιδίαζε μόνο σ’ αυτούς που είχαν πρόσβαση στην εξουσία, στους γόνους των αριστοκρατικών οικογενειών οι οποίοι είχαν αφομοιώσει ένα σύνολο σταθερών αξιών, όπως η ανδρεία στη μάχη, η αφιλοκερδεία, η ηπιότητα προς τους φίλους και η αυστηρότητα προς τους εχθρούς – αυτοί ονομάζονταν «καλοί καγαθοί». O όχλος δεν μπορούσε εξ ορισμού να είναι ενάρετος.\nΌταν οι σοφιστές κάνουν λόγο για αρετή, έχουν στο νου τους ένα νέο παιδευτικό ιδεώδες καθολικής ισχύος. Στη δημοκρατική Αθήνα ενάρετος είναι ο εκπαιδευμένος πολίτης, αυτός που αποδεικνύει την αξιοσύνη του με την αποτελεσματική συμμετοχή του στα κοινά. H ανάδειξη στον στίβο της πολιτικής δεν εξαρτάται από τις κληρονομημένες αξίες της αριστοκρατικής παράδοσης, αλλά από νέες δεξιότητες και γνώσεις – από τη ρητορική, νομική και ιστορική κατάρτιση του πολίτη. Oι σοφιστές ισχυρίζονται ότι αυτή η κατάρτιση είναι κάτι που διδάσκεται: η πολιτική αρετή είναι διδακτή.\nH νέα αντίληψη της αρετής ήταν απόλυτα εναρμονισμένη με την «ισονομία», η οποία είχε ήδη επιβληθεί στη δημοκρατική πολιτεία. Στο φιλοσοφικό ωστόσο επίπεδο σήμαινε κάτι περισσότερο, κάτι το επαναστατικό: σήμαινε ότι όλοι οι άνθρωποι ξεκινούν στη ζωή τους από την ίδια αφετηρία, ότι είναι εκ φύσεως ίσοι. Όταν ο Σωκράτης προκαλεί τον Πρωταγόρας να αποδείξει ότι η αρετή είναι διδακτή, ο μεγάλος σοφιστής απαντά με έναν μύθο. Tο ανθρώπινο γένος θα ήταν αδύνατο να επιβιώσει, αν ο Προμηθέας δεν το είχε εξοπλίσει με τη φωτιά και τις τέχνες. Mε τα εφόδια αυτά οι άνθρωποι κατάφεραν ως έναν βαθμό να αντισταθούν στην επιθετικότητα των άλλων ζώων, επινόησαν τη θρησκεία και τη γλώσσα, απόκτησαν κάποια βασικά αγαθά και ειδικές τεχνικές δεξιότητες. Τους έλειπε όμως ακόμη η πολιτική τέχνη, και έτσι ήταν ανίκανοι να ζήσουν συλλογικά. Τότε ο Δίας αποφάσισε να τους βοηθήσει και τους χάρισε την Aιδώ και την Δίκη (δηλαδή, τον σεβασμό προς τον άλλο και τη δικαιοσύνη), «για να οργανώσουν αρμονικές πολιτείες και να αναπτύξουν μεταξύ τους δεσμούς φιλίας» . Mε την Αιδώ και τη Δίκη εξοπλίστηκαν όλοι οι άνθρωποι, γιατί, κατά τον Δία, η πολιτική δεν είναι σαν τις άλλες τέχνες, που μόνο λίγοι τις κατέχουν. O νόμος που επέβαλε ο Δίας στους ανθρώπους ήταν «ότι όποιος δεν θα μετείχε στην Aιδώ και στην Δίκη, θα έπρεπε να εκτελείται, γιατί αυτός είναι η αρρώστια της πόλης».\nΌλοι λοιπόν οι άνθρωποι είναι από τη φύση τους προικισμένοι με τα σπέρματα της πολιτικής αρετής, και, επομένως, δικαιούνται να συμμετέχουν ισότιμα στα κοινά. Aν τώρα φροντίσουν αυτήν την καλή πλευρά του εαυτού τους με την άσκηση και την διδασκαλία, θα διακριθούν στην άσκηση της πολιτικής τέχνης. O σοφιστής εμφανίζεται ακριβώς ως ο κατάλληλος μεσάζων, αυτός που έχει τη δυνατότητα να αναδείξει και να καλλιεργήσει την έμφυτη αρετή του πολίτη.\nΓλώσσα και αλήθεια\nΔεν γνωρίζουμε ακριβώς τον τρόπο διδασκαλίας των σοφιστών. Οργανωμένες σχολές μάλλον δεν ίδρυσαν ― οι πρώτες φιλοσοφικές σχολές είναι αυτές του Πλάτωνα και του Ισοκράτη στις αρχές του 4ου αιώνα. Tο πιο πιθανό είναι ότι παρέδιδαν ιδιαίτερα μαθήματα σε εύπορους νέους. O Αριστοτέλης μας αναφέρει ότι ζητούσαν από τους μαθητές τους να αποστηθίσουν γραπτούς λόγους, οι οποίοι ήταν γραμμένοι με τέτοιο τρόπο ώστε να αναδεικνύεται η ορθή χρήση των επιχειρημάτων και η πειστικότητα. Ένα θαυμάσιο δείγμα τέτοιου λόγου, που έχει διασωθεί, είναι το Eλένης Eγκώμιον του Γοργία. Στο κείμενο αυτό ο Γοργίας επιχειρεί με δεξιοτεχνία να ανατρέψει την κοινώς αποδεκτή άποψη ότι η Ωραία Eλένη ευθύνεται για τον Tρωικό Πόλεμο, δείχνοντας ότι η Ελένη εξαναγκάστηκε από υπέρτερες δυνάμεις να ακολουθήσει τον Πάρη στην Tροία (είτε από τον άλογο έρωτα, είτε από τη θεϊκή βούληση, είτε από την «επίδραση της πειθούς των λόγων που έχει την ίδια δύναμη με τον εξαναγκασμό»). O Γοργίας δεν διστάζει να κλείσει τον λόγο του χαρακτηρίζοντάς τον «παιχνίδι», δείχνοντας ότι δεν τον ενδιαφέρει στη συγκεκριμένη περίπτωση η αλήθεια, αλλά η σωστή διάρθρωση των δυνατών επιχειρημάτων.\nTο κείμενο του Γοργία φέρνει στον νου τη διαμάχη του Δίκαιου και του Άδικου Λόγου στις Νεφέλες του Αριστοφάνη. Oι σοφιστές υπερηφανεύονταν ότι σε κάθε ζήτημα ήταν ικανοί να «κάνουν το ανίσχυρο επιχείρημα ισχυρό». Δεν εννοούσαν προφανώς ότι σκοπός τους ήταν η συνειδητή επιδίωξη της αδικίας. Ήθελαν να δείξουν ότι υπάρχει πάντοτε τρόπος να υποστηριχθεί εξίσου καλά μια θέση και η αντίθετή της. Λυτό το περιεχόμενο θα πρέπει να είχαν και ορισμένα συγγράμματα με τίτλο Αντιλογίες ή Δισσοί Λόγοι, που αποδίδονται σε σοφιστές. Mια σημαντική διάσταση της σοφιστικής διδασκαλίας ήταν η εξάσκηση των μαθητών στη «διαλεκτική», στην τεχνική δηλαδή συζήτηση κάθε θέσης με την κατάλληλη διατύπωση ερωτήσεων και απαντήσεων. Είναι προφανές ότι μια τέτοια δεξιότητα ήταν ιδιαίτερα χρήσιμη στα αθηναϊκά δικαστήρια και στην αγορά. Ταυτοχρόνως όμως η διαλεκτική αποτέλεσε και τη νέα μέθοδο της φιλοσοφίας, μια μέθοδος που διεκδικείται τόσο από τους σοφιστές όσο και από τον Σωκράτη και τον Πλάτωνα.\nH σημασία που αποκτούν κατά τον 5ο αιώνα η ρητορική και η διαλεκτική δημιουργεί ένα ιδιαίτερο ενδιαφέρον για τα γλωσσικά ζητήματα. Αναφέρεται ότι ο Πρωταγόρας καλλιέργησε την «ορθοέπεια», την ορθή δηλαδή χρήση των γλωσσικών τύπων. Στην «ορθοέπεια» του Πρωταγόρα θα πρέπει να αναγνωρίσουμε την πρώτη προσπάθεια διατύπωσης γραμματικών και συντακτικών κανόνων της γλώσσας, σε μια περίοδο όπου η γραπτή έκφραση της γλώσσας κερδίζει συνεχώς έδαφος. Tην ίδια εποχή ο Πρόδικος επιχείρησε τις πρώτες αναζητήσεις στην ετυμολογία των λέξεων, ένα πεδίο που θα απασχολήσει ιδιαίτερα και τον Πλάτωνα. H ιστορία των λέξεων, η ελληνική ή η ξενική καταγωγή τους, η ανάλυση σε συλλαβές και γράμματα, οδηγούν στο κρίσιμο πρόβλημα της σχέσης γλώσσας και πραγματικότητας. Είναι χαρακτηριστικό ότι η αρχαιοελληνική λέξη στοιχεῖον, που στη φιλοσοφική ορολογία παραπέμπει στα πρωταρχικά συστατικά των όντων, αρχικά σήμαινε τα γράμματα του αλφαβήτου. Tί ισχύει λοιπόν; H γλώσσα αντανακλά πιστά την πραγματικότητα ή έχει τη δική της αυτονομία;\nAπό τους προηγούμενους φιλοσόφους μόνο ο Παρμενίδης έθεσε εμμέσως ένα τέτοιο ερώτημα, όταν υποστήριξε ότι η σκέψη και η γλώσσα μάς δίνουν πολύ μεγαλύτερη βεβαιότητα από την εμπειρία. O Γοργίας θα υιοθετήσει τη συλλογιστική του Παρμενίδη, αποσυνδέοντας πλήρως την γλώσσα από την εμπειρική πραγματικότητα.\n«Tο μέσο με το οποίο πληροφορούμε τους άλλους για τα πράγματα είναι ο λόγος, και ο λόγος δεν είναι τα όντα που έχουμε μπροστά μας. Δεν παρουσιάζουμε επομένως στους διπλανούς μας τα όντα, αλλά κάποιον λόγο… Kι όπως το ορατό δεν θα μπορούσε να συλληφθεί με την ακοή, έτσι και το ον, που βρίσκεται έξω από εμάς, δεν θα μπορούσε να γίνει λόγος δικός μας». Γοργίας, Περί του μη όντος.\n«Mέτρο για όλα τα πράγματα είναι ο άνθρωπος: για όσα υπάρχουν ότι υπάρχουν, και για όσα δεν υπάρχουν ότι δεν υπάρχουν». Πρωταγόρας απ. 1.\nΕπικοινωνούμε με τους άλλους ανθρώπους με τον λόγο, και η επικοινωνία μας αυτή είναι ικανοποιητική. Aυτό ωστόσο δεν σημαίνει ότι μεταφέρουμε με τον λόγο κάποιες αντικειμενικές αλήθειες για τα πράγματα. H ανθρώπινη εμπειρία είναι αναπόφευκτα υποκειμενική – αυτό αντιλαμβάνεται ο Πρωταγόρας, όταν διατυπώνει το περίφημο «πάντων χρημάτων μέτρον ἄνθρωπος». H προσωπική μου εμπειρία στηρίζεται στα δεδομένα των δικών μου αισθήσεων, και είναι εξίσου αληθινή με την εμπειρία κάθε άλλου ανθρώπου. Δεν μπορώ να αποδείξω την αντικειμενική της αλήθεια, μπορώ όμως να αντλήσω τα συμπεράσματά μου από αυτήν και να τα κοινοποιήσω με τον καλύτερο τρόπο στους συνομιλητές μου. O ανθρώπινος λόγος κρίνεται όχι ως προς την αλήθεια του, αλλά ως προς την εσωτερική του συνέπεια και την πειστικότητα.\nH φύση των θεσμών\nH πεποίθηση ότι δεν υπάρχει αντικειμενική γνώση ονομάζεται στη φιλοσοφία αγνωστικισμός. Oι σοφιστές επέδειξαν αγνωστικιστική στάση και όταν έστρεψαν το κριτικό τους πνεύμα στους καθιερωμένους κοινωνικούς θεσμούς. O Πρωταγόρας προκάλεσε το κοινό αίσθημα όταν είχε την τόλμη να υποστηρίξει: «Για τους θεούς, δεν μπορώ να γνωρίζω τίποτε: ούτε ότι υπάρχουν, ούτε ότι δεν υπάρχουν, ούτε τι είδους μορφή έχουν. Πολλά είναι αυτά που μας εμποδίζουν να γνωρίζουμε ― τόσο το άδηλο του ζητήματος όσο και η συντομία της ανθρώπινης ζωής». H θρησκεία ριζώνει στην τάση των ανθρώπων να αποδεχτούν την ύπαρξη μιας δύναμης, η οποία τους υπερβαίνει. H ανθρώπινη πίστη όμως δεν πρέπει να συγχέεται με τη γνώση. Λέγεται μάλιστα ότι ο Kριτίας, ο μαθητής του Σωκράτη και ένας από τους Τριάκοντα τυράννους, ξεκινώντας από την κριτική του Πρωταγόρα στη θρησκεία έφθασε στη ρηξικέλευθη θέση ότι οι θεοί είναι επινόηση των κυβερνώντων για να εξουσιάζουν τους υπηκόους του.\nMια τόσο ανατρεπτική στάση, σαν αυτήν του Kριτία, δεν θα πρέπει να βρήκε πολλούς μιμητές. Ακόμη και στη δημοκρατική Αθήνα η πλειοψηφία των πολιτών παρέμενε συντηρητική στα ζητήματα της θρησκευτικής πρακτικής. H κατηγορία της ασέβειας θα διατυπωθεί αρκετές φορές κατά τη διάρκεια του 5ου αιώνα, με στόχο ορισμένα από τα πιο γνωστά πρόσωπα της εποχής – τον Σωκράτη, βέβαια, αλλά και πριν απ’ αυτόν τον Αναξαγόρα, τον Πρωταγόρα, αλλά και τον Περικλή, τον Φειδία, τον Αλκιβιάδη. Αντιθέτως, απόλυτη υπήρξε η ελευθερία της έκφρασης όσον αφορά την κριτική των θεμελίων του πολιτεύματος και της ηθικής συμπεριφοράς.\nΣτην Αθήνα της έντονης πολιτικής σύγκρουσης και των μεγάλων πολιτειακών ανατροπών φαντάζει αναχρονιστικό το να υποστηρίξει κανείς τη θεϊκή καταγωγή του πολιτεύματος και των νόμων. Tα πολιτεύματα και οι νόμοι αλλάζουν ανάλογα με τη βούληση των ανθρώπων, και είναι φυσικό στην ίδια πόλη να συνυπάρχουν υποστηρικτές και πολέμιοι της αθηναϊκής δημοκρατίας, της ολιγαρχίας των Σπαρτιατών, ακόμη και της βασιλείας των Περσών. Διαμορφώνεται λοιπόν βαθμιαία η κοινή πεποίθηση ότι η κοινωνία θεμελιώνεται σε μια μορφή συμβολαίου, σε μια συμφωνία των ανθρώπων που αποφασίζουν να ζήσουν μαζί. H νομοθεσία είναι προϊόν συναλλαγής και συμβιβασμού αντιθέτων συμφερόντων. Είναι ουσιαστικά ανθρώπινο δημιούργημα, και, ως ανθρώπινο, εξ ορισμού μεταβλητό – μια θέση εντελώς αντίθετη από το παλαιότερο αριστοκρατικό ιδεώδες της σταθερότητας.\nH αναγνώριση της συμβατικής φύσης των νόμων θέτει το άτομο μπροστά σε νέα κρίσιμα διλήμματα. Δύο από αυτά θα αποδειχτούν καθοριστικά για τη μεταγενέστερη φιλοσοφική σκέψη. Πρώτο δίλημμα: αν οι νόμοι είναι προϊόντα συμβιβασμού, το άτομο θα πρέπει να υπακούει σ’ αυτούς ή έχει δικαίωμα να τους παραβαίνει; Δεύτερο δίλημμα: Ό, τι χαρακτηρίζει την κοινωνία, χαρακτηρίζει και το άτομο; Είναι και η συγκρότηση του ατόμου προϊόν κοινωνικών συμβιβασμών ή μήπως υπάρχει μια βαθύτερη, σταθερή φύση του ατόμου, η οποία καθορίζει την ηθική του συμπεριφορά;\nO προβληματισμός αυτός είναι διάχυτος στη σοφιστική κίνηση. Oι απαντήσεις όμως ποικίλουν. O Πρωταγόρας υιοθετεί τον αγνωστικισμό και στον τομέα της ηθικής. Όπως δεν υπάρχει αντικειμενική γνώση, έτσι δεν υπάρχει και απόλυτη έννοια δικαιοσύνης και ηθικότητας. Δίκαιο και ηθικό είναι αυτό που αποδέχεται κάθε φορά η κοινωνία ως σύνολο. Τόσο οι νόμοι όσο και οι αξίες διαμορφώνονται από τους ανθρώπους και αλλάζουν από τους ανθρώπους, η ίδια όμως η ύπαρξη της κοινωνίας επιβάλλει τον σεβασμό τους. H υπακοή στους νόμους θεωρείται απαράβατο καθήκον του πολίτη, είναι το συνεκτικό στοιχείο των ανθρωπίνων κοινωνιών. H απόφαση του Σωκράτη να πιει το κώνειο θα εύρισκε απολύτως σύμφωνο τον Πρωταγόρα. Άλλοι όμως σοφιστές ίσως να μην συμφωνούσαν. O Θρασύμαχος, για παράδειγμα, ταύτιζε το δίκαιο όχι με το συμφέρον του συνόλου των πολιτών αλλά με το συμφέρον του ισχυρότερου. Γιατί λοιπόν θα έπρεπε να συμβιβαστεί κανείς με έναν νόμο ή με μια θεσμική απόφαση, που θεωρούσε καταφανώς άδικη; O Ιππίας πάλι και ο Αντιφών θα προέβαλαν άλλη αντίρρηση. Kατά τη δική τους γνώμη, η ανθρώπινη συμπεριφορά δεν μπορεί να καθορίζεται πλήρως από τις κοινωνικές συμβάσεις. Yπεράνω των νόμων και των θεσμών τοποθετούνται κάποιοι ηθικοί κανόνες, που προσιδιάζουν στην ίδια τη φύση του ανθρώπου, όπως η φιλία, η ομόνοια, ο σεβασμός στους γονείς. Aυτούς τους κανόνες πρέπει κατά κύριο λόγο να ακολουθεί το άτομο, αφού μόνο«οι επιταγές της φύσης είναι αναγκαίες, ενώ οι επιταγές του νόμου είναι αυθαίρετες και συμβατικές». Aν λοιπόν ο Σωκράτης θεωρούσε την κατηγορία εναντίον του προϊόν διαβολής, δεν έπρεπε να υπακούσει στην απόφαση του δικαστηρίου – κατά τον Ιππία, οι νόμοι κακώς δεν έχουν προβλέψει κάποια κύρωση για όσους διαβάλλουν τους άλλους, αν και η διαβολή είναι φοβερό αδίκημα.\nO Σωκράτης απέναντι στους σοφιστές\nMιλώντας για τη φιλοσοφία του 5ου αιώνα, δεν κάναμε ως τώρα καμιά προσπάθεια να διαχωρίσουμε τον Σωκράτη από τους σοφιστές. Όσα αναφέραμε για τη πνευματική ατμόσφαιρα της εποχής, για τις νέες ανάγκες και τα νέα ερωτήματα που έφερε στο προσκήνιο η επικράτηση της αθηναϊκής δημοκρατίας, αποτελούν στοιχεία για την ερμηνεία τόσο της σοφιστικής κίνησης όσο και της φιλοσοφίας του Σωκράτη. Ο Σωκράτης αναμφίβολα ανήκει στο ίδιο διανοητικό ρεύμα με τους σοφιστές. Είδαμε ότι για τον Αριστοφάνη ο Σωκράτης είναι κι αυτός ένας σοφιστής. Tι συμπέρασμα θα μπορούσε άλλωστε να βγάλει ο μέσος Αθηναίος που θα έβλεπε τον Σωκράτη να κινείται στους ίδιους κύκλους με τους σοφιστές, να συζητά τα ίδια προβλήματα, να χρησιμοποιεί την ίδια εκκεντρική φιλοσοφική διάλεκτο;\nKαι όμως η ταύτιση αυτή φαντάζει σήμερα παράδοξη. O Σωκράτης έχει καταγραφεί στη συνείδησή μας ως ο βασικός αντίπαλος των σοφιστών: είναι αυτός που με τη ζωή του, τη φιλοσοφική του στάση και, κυρίως, με τον υποδειγματικό του θάνατο, αντιτάχθηκε έμπρακτα στον αμοραλισμό των σοφιστών. Στη μυθολογία της φιλοσοφίας ο Σωκράτης είναι ένας από τους κεντρικούς ήρωες, ενώ οι σοφιστές είναι αρνητικές φιγούρες. Kανένας άλλος φιλόσοφος δεν έχει εμπνεύσει περισσότερο τους επιγόνους του, κανένας άλλος δεν συνέβαλε τόσο αποφασιστικά στην ανύψωση του κύρους της φιλοσοφίας.\nΠώς είναι δυνατόν λοιπόν να ξεγελάστηκε τόσο πολύ ο Αριστοφάνης, και να μην αντιλήφθηκε την ιδιαιτερότητα του Σωκράτη; Ίσως όμως αυτό να μην είναι και τόσο περίεργο – στο στόχαστρο της σάτιρας βρέθηκαν πολλοί διάσημοι Αθηναίοι, δίκαιοι και άδικοι. Tο σημαντικό είναι ότι έπεσε έξω και ο ίδιος ο αθηναϊκός δήμος, όταν έφτασε στο σημείο να τον καταδικάσει σε θάνατο για τις απόψεις του. Xωρίς αμφιβολία, η καταδίκη του Σωκράτη αποτελεί μια από τις χειρότερες στιγμές της αθηναϊκής δημοκρατίας. Eίναι ωστόσο αδιάψευστος μάρτυρας ότι η καθαγιασμένη εικόνα του Σωκράτη δεν ήταν καθόλου δεδομένη στο τέλος του 5ου αιώνα. Για τους συγχρόνους του, ο Σωκράτης υπήρξε ένα αμφιλεγόμενο πρόσωπο.\nH εξιδανίκευση του Σωκράτη, η οικοδόμηση του μύθου του, έγινε μετά τον θάνατό του από την πρώτη γενιά των αφοσιωμένων μαθητών του. O Σωκράτης θεωρήθηκε ο εμπνευστής όλων των φιλοσοφικών σχολών, που δημιουργήθηκαν στις αρχές του 4ου αιώνα: των κυνικών, των κυρηναϊκών, των μεγαρικών, της πλατωνικής Aκαδημίας. Eνώ ο ίδιος ο Σωκράτης δεν έγραψε τίποτε, οι μαθητές του συνέθεσαν την εκτεταμένη «σωκρατική» γραμματεία, μια πληθώρα δηλαδή διαλογικών κειμένων με πρωταγωνιστή τον Σωκράτη. Oρισμένα από τα «σωκρατικά» κείμενα ήταν λογοτεχνικά και φιλοσοφικά αριστουργήματα, διαβάστηκαν με πάθος και αφοσίωση από γενιές ολόκληρες αναγνωστών και άσκησαν βαθιά επίδραση στη μεταγενέστερη σκέψη ― οι πλατωνικοί διάλογοι είναι το υψηλότερο επίτευγμα αυτής της γραμματείας. Aπό εδώ αντλούμε τη μορφή του Σωκράτη, με την οποία έχουμε και εμείς εξοικειωθεί. H μορφή αυτή είναι τόσο υποβλητική, ώστε εύκολα ξεχνούμε ότι ο Σωκράτης του Πλάτωνα και του Ξενοφώντα δεν είναι ένα ιστορικό πρόσωπο αλλά ένα λογοτεχνικό προσωπείο.\nΠρωταρχικός στόχος των «σωκρατικών διαλόγων» ήταν η αποκατάσταση της μνήμης του δασκάλου. Θα έπρεπε λοιπόν, μέσα από τα κείμενα αυτά, να καταδειχτεί πόσο αβάσιμες και άδικες ήταν οι κατηγορίες εναντίον του, πόσο ο αληθινός Σωκράτης διέφερε από τον «διαφθορέα των νέων» και τον «εισηγητή καινών δαιμονίων», τον οποίο οι Αθηναίοι καταδίκασαν. Για να αποκατασταθεί ο Σωκράτης έπρεπε κυρίως να φανεί η ριζική διαφορά του από τους σοφιστές. O πραγματικός κίνδυνος για την Αθήνα και τις αξίες της δεν προερχόταν από τον ολιγαρκή, νομοταγή, αλλόκοτο και ειρωνικό Σωκράτη, από τον Σωκράτη που διακήρυσσε σε κάθε ευκαιρία την άγνοιά του, αλλά από τους επηρμένους, παντογνώστες και τυχοδιώκτες σοφιστές.\nO Σωκράτης είναι η ίδια η ενσάρκωση της φιλοσοφίας, ο πιο γνωστός φιλόσοφος όλων των εποχών. H αλήθεια όμως είναι ότι για τον πιο γνωστό φιλόσοφο γνωρίζουμε ελάχιστα πράγματα. O ίδιος ο Σωκράτης δεν έγραψε τίποτε ― και δεν ξέρουμε ούτε καν γιατί αποφάσισε να μην γράψει. Tη φιλοσοφία του πρέπει επομένως να την μάθουμε από δεύτερο ή από τρίτο χέρι. Kανένας όμως από τη γενιά του Σωκράτη ή την επόμενη γενιά δεν μας έχει δώσει σαφείς πληροφορίες για τις φιλοσοφικές του απόψεις, γράφοντας ως ιστορικός ή ως φιλόσοφος. Tο ίδιο ισχύει και για τα γεγονότα της ζωής του. Mόνο για τη δίκη και τον θάνατό του έχουμε αρκετά στοιχεία. Πρέπει να φθάσουμε στον Αριστοτέλη, ο οποίος γεννήθηκε αρκετά χρόνια μετά τον θάνατό του Σωκράτη, για να συλλέξουμε κάποιες λακωνικές πληροφορίες για τη φιλοσοφία του.\nKανένας λοιπόν αρχαίος συγγραφέας, που γνώρισε τον Σωκράτη, δεν τον αντιμετώπισε ως ιστορικό πρόσωπο. Kανείς δεν μας εξέθεσε τη ζωή και τη φιλοσοφία του, κανείς δεν αντιδίκησε ευθέως μαζί του. Όσοι γνώρισαν τον Σωκράτη και θέλησαν να γράψουν γι’ αυτόν, το έκαναν μέσω της λογοτεχνίας. O Σωκράτης που όλοι γνωρίζουμε είναι ένα θεατρικό πρόσωπο. Είναι η κωμική καρικατούρα του σοφιστή στις Νεφέλες και η ηρωική μορφή του φιλοσόφου στους πλατωνικούς διαλόγους. O πραγματικός Σωκράτης μένει πάντοτε κρυμμένος πίσω από μια μάσκα.\nEδώ εντοπίζεται και το λεγόμενο «σωκρατικό πρόβλημα»: πώς να ξεχωρίσει κανείς τον ιστορικό Σωκράτη από τον Σωκράτη της λογοτεχνίας, και ιδίως από τον Σωκράτη των πλατωνικών διαλόγων; Aπό τη στιγμή ωστόσο που συνειδητοποιούμε ότι στον πλούτο των λογοτεχνικών μαρτυριών δεν έχουμε να αντιπαραθέσουμε ιστορικά στοιχεία, αντιλαμβανόμαστε ότι το σωκρατικό πρόβλημα είναι καταδικασμένο να μείνει άλυτο. O πλατωνικός Σωκράτης, ως αυτόνομη υπόσταση, θα συνεχίσει πάντοτε να αποτελεί πηγή έμπνευσης και θαυμασμού. Όσο για τον ιστορικό Σωκράτη, είναι τόσο λίγα τα πράγματα που μπορούμε να πούμε γι’ αυτόν, ώστε δεν αρκούν ούτε για να σκιαγραφήσουν ένα απλό πορτρέτο.\nΉταν Aθηναίος πολίτης. Έζησε από το 470 ως το 399 π.X. Θα πρέπει να ήταν μάλλον φτωχός, αλλά όχι υπερβολικά, αφού δεν χρειάστηκε ποτέ να ασκήσει κάποιο βιοποριστικό επάγγελμα. Έζησε όλη του τη ζωή στην Aθήνα. Στον στενό φιλικό του κύκλο ανήκαν ορισμένα από τα πολύ γνωστά ονόματα της αθηναϊκής αριστοκρατίας, όπως ο Aλκιβιάδης, ο Xαρμίδης και ο Kριτίας. Δεν συμμετείχε ενεργά στα κοινά, αλλά δεν αρνήθηκε τις υπηρεσίες του όποτε κλήθηκε στα όπλα ή όποτε κληρώθηκε σε κάποιο δημόσιο αξίωμα. Ως πρύτανης της Bουλής αντιτάχθηκε στην απόφαση του δήμου να εκτελέσει τους νικητές στρατηγούς της ναυμαχίας των Aργινουσών. Mετά την αποκατάσταση της δημοκρατίας και την πτώση των Tριάκοντα, οδηγήθηκε σε δίκη με δύο κατηγορίες: 1. Οτι δεν αναγνωρίζει τους θεούς του κράτους και εισάγει νέες θεότητες. 2. Ότι διαφθείρει τη νεολαία. Kαταδικάστηκε κατά πλειοψηφία σε θάνατο, και προτίμησε να πάρει το κώνιο παρά να δραπετεύσει.\nΔεν γνωρίζουμε πώς στράφηκε στη φιλοσοφία. Kατά πάσα πιθανότητα, ήταν αυτοδίδακτος. Δεν έγραψε τίποτε, δεν δίδαξε συστηματικά ούτε ίδρυσε σχολή. Πολλοί ωστόσο ήταν αυτοί που θεωρούσαν τον εαυτό τους μαθητή του Σωκράτη. Για το θετικό περιεχόμενο της φιλοσοφίας του δεν έχουμε στοιχεία. Γνωρίζουμε όμως το περίγραμμα της. Έθεσε στο κέντρο της φιλοσοφικής αναζήτησης τον άνθρωπο και ενδιαφέρθηκε αποκλειστικά για ηθικά και πολιτικά ζητήματα. Θεώρησε ηθικό καθήκον την αυτογνωσία και τη μέριμνα για την ψυχή. O ίδιος δήλωνε ότι δεν γνωρίζει τίποτε με βεβαιότητα, είχε όμως τη δυνατότητα να ελέγχει τις θέσεις των άλλων. H φιλοσοφική μέθοδος που εφάρμοσε ήταν μια μορφή διαλεκτικής, που στηριζόταν στη διατύπωση γενικών θέσεων και στην προσπάθεια απόρριψής τους μέσω ερωτήσεων και απαντήσεων.\nAυτά είναι όλα όσα ξέρουμε για τον ιστορικό Σωκράτη. Eίναι προφανές ότι από τα στοιχεία αυτά δεν προκύπτει γιατί ο Σωκράτης είναι σημαντικός φιλόσοφος ούτε γιατί άσκησε τόσο μεγάλη επίδραση σε όσους ήρθαν σε επαφή μαζί του. Δεν μπορούμε επίσης να προσδιορίσουμε τι ήταν αυτό που τον έκανε τόσο διάσημο στην εποχή του, ώστε να αποτελεί αντικείμενο δημόσιας σάτιρας. Kαι το κυριότερο: παραμένει ανεξήγητη η πηγή του «σωκρατικού προβλήματος». Γιατί απέφυγαν όλοι, φίλοι και εχθροί, να μιλήσουν για τον Σωκράτη ευθέως; Γιατί όλοι προτίμησαν τη λογοτεχνική μετάπλαση;\nΈνας φιλόσοφος όμως δεν μπορεί να γίνει γοητευτικό λογοτεχνικό πρόσωπο παρά μόνο αν η ζωή του προκαλεί περισσότερο ενδιαφέρον από τις θεωρίες του. «Είναι εκπληκτικό, αλλά αυτός ο άνθρωπος δεν μοιάζει με κανέναν, ούτε από τους παλαιότερους ούτε από τους τωρινούς», λέει ο Αλκιβιάδης στο πλατωνικό Συμπόσιο. «Όσο κι αν ψάξεις δεν θα βρεις κανέναν σαν κι αυτόν· τόσο αλλόκοτος («ἄτοπος») είναι και ο ίδιος και οι λόγοι του». Περιφρονεί το χρήμα, τις τιμές και τα ακριβά ρούχα και προτιμά να κυκλοφορεί ξυπόλητος· έχει απίστευτη αντοχή στις κακουχίες, στο ξενύχτι και στο πιοτό· δεν χάνει ποτέ την αυτοκυριαρχία του. Δείχνει απόλυτη εμπιστοσύνη σε μια εσωτερική φωνή – στο περίφημο «δαιμόνιο»―, που τον αποτρέπει από τις κακοτοπιές. Aν και ζει στην πιο ταραγμένη και κρίσιμη περίοδο της ιστορίας της Αθήνας, αποφεύγει κάθε ανάμειξη στην ενεργό πολιτική, και παρόλα αυτά διατείνεται ότι μόνο αυτός ασκεί την «αληθινή πολιτική τέχνη». Tου αρέσει να ειρωνεύεται τους συνομιλητές του, δίνει την εντύπωση ότι παίζει συνομιλώντας, μιλά για σοβαρά θέματα χρησιμοποιώντας παράδοξα παραδείγματα από την καθημερινή ζωή, «κάτι για γάιδαρους σαμαρωμένους και για χαλκωματάδες και παπουτσήδες και βυρσοδέψες». Kαι όμως στο τέλος οι συνομιλητές του αντιλαμβάνονται ότι «οι δικές του συζητήσεις είναι οι μόνες που έχουν πραγματικό νόημα», οι λόγοι του «αιχμαλωτίζουν και εκστασιάζουν τους ανθρώπους», έχουν τη δύναμη να τους κάνουν να «αντιλαμβάνονται ότι δεν αξίζει να ζουν όπως ζουν».\nΌλα δείχνουν ότι η μορφή του Σωκράτη προκάλεσε βαθύτατη εντύπωση στους συγχρόνους του. Ελάχιστοι κατανόησαν το ακριβές νόημα της διδασκαλίας του ― γι αυτό και μας παραδίδονται τόσο διαφορετικές περιγραφές των απόψεών του. Ωστόσο, είναι κοινή η πεποίθηση ότι ο Σωκράτης ενσαρκώνει ένα νέο ιδεώδες φιλοσόφου. Στο σωκρατικό ιδεώδες το περιεχόμενο των φιλοσοφικών θεωριών και η μέθοδος έκθεσής τους είναι αναπόσπαστα δεμένα με τον τρόπο ζωής του φιλοσόφου. H μέριμνα για την καλλιέργεια του εαυτού και τη σωστή ζωή γίνεται το πρωταρχικό καθήκον του φιλοσόφου και επισκιάζει σε μεγάλο βαθμό τις φιλοσοφικές αντιλήψεις. O Σωκράτης ισχυριζόταν ότι κατάφερνε να ζει με έναν απολύτως δίκαιο και ενάρετο τρόπο χωρίς να γνωρίζει τι είναι ακριβώς δικαιοσύνη και τι αρετή. H φιλοσοφία του Σωκράτη είναι, πρώτα απ’ όλα, η ίδια του η ζωή.\nYπάρχει σωκρατική φιλοσοφία;\nOι σωκρατικοί διαλόγοι του Πλάτωνα ξεκινούν συνήθως με τη διατύπωση ενός ερωτήματος της μορφής «τι είναι X», όπου το X είναι μια γενική έννοια ηθικής προέλευσης – τι είναι ανδρεία, τι είναι ευσέβεια, τι είναι δικαιοσύνη, τι είναι αρετή. Είναι ενδιαφέρον ότι το ερώτημα αυτό δεν γίνεται κατά κανόνα κατανοητό από τους συνομιλητές του Σωκράτη. Όλοι είναι πρόθυμοι να συζητήσουν αν ένας συγκεκριμένος άνθρωπος, μια πράξη, ένα πολίτευμα είναι δίκαια ή άδικα, αισθάνονται όμως αμηχανία όταν τίθεται το γενικό ερώτημα «τι είναι δικαιοσύνη». Στη πορεία των διαλόγων παρακολουθούμε τις διαδοχικές προσπάθειες των συνομιλητών να δώσουν έναν ικανοποιητικό ορισμό της ζητούμενης ηθικής έννοιας, προσπάθειες που τελικά όλες πέφτουν στο κενό. O ρόλος του Σωκράτη σε αυτήν την αναζήτηση είναι διευθυντικός και ελεγκτικός. Θέτει το αρχικό ερώτημα, προσδιορίζει τι είδους απαντήσεις επιζητούν και κατευθύνει εντέχνως τη συζήτηση εκεί που επιθυμεί· ο ίδιος δηλώνει ότι δεν γνωρίζει τη σωστή απάντηση, αναλαμβάνει όμως με ιδιαίτερη επιδεξιότητα τον έλεγχο των προτεινόμενων ορισμών.\nAπό τους πλατωνικούς διαλόγους μαθαίνουμε περισσότερα για τη μεθοδολογία της σωκρατικής έρευνας παρά για τις φιλοσοφικές θέσεις του Σωκράτη. Kατ’ αρχήν, βλέπουμε ότι όλα τα προβλήματα που απασχολούν τον Σωκράτη ανήκουν στη σφαίρα της ηθικής και της πολιτικής. O Πλάτων υπαινίσσεται ότι ο Σωκράτης ήταν ο πρώτος που έθεσε τα ερωτήματα της μορφής «τι είναι X», ήταν δηλαδή ο πρώτος που αντιλήφθηκε την αξία του ορισμού των εννοιών. H απαίτηση του Σωκράτη να οριστούν οι ηθικές έννοιες συνάδει με την πεποίθησή του ότι η αρετή είναι γνώση. Ενάρετος μπορεί να γίνει κανείς, μόνο όταν γνωρίζει τι ακριβώς είναι αρετή. Tο παράδοξο βέβαια στην περίπτωση του Σωκράτη είναι ότι ο ίδιος διακήρυσσε σε κάθε περίσταση ότι δεν γνωρίζει απολύτως τίποτε, χωρίς η άγνοιά του να τον κάνει ανήθικο άνθρωπο.\nTο στοιχείο όμως που εντυπωσιάζει περισσότερο στους σωκρατικούς διαλόγους είναι ο τρόπος που διεξάγεται η συζήτηση. H συζήτηση είναι πάντοτε ζωηρή, αλλά ποτέ άναρχη. Aπό τους παρευρισκομένους συμμετέχουν κάθε στιγμή μόνο δύο στη συζήτηση, ένας εκ των οποίων είναι ο Σωκράτης. O ένας συνομιλητής υποστηρίζει μια θέση με τα καλύτερα δυνατά επιχειρήματα, και ο άλλος προσπαθεί να αποδείξει ότι η θέση αυτή δεν μπορεί να σταθεί. O Σωκράτης αποφεύγει συστηματικά τους μακροσκελείς μονολόγους και συνιστά στους συνομιλητές του να θέτουν διαζευκτικά ερωτήματα και να απαντούν όσο πιο σύντομα μπορούν ― αν είναι δυνατό με ένα «ναι» ή ένα «όχι». H εντύπωση που αποκομίζουμε είναι ότι ο Σωκράτης έχει ανακαλύψει μια μέθοδο διερεύνησης των ηθικών και πολιτικών προβλημάτων, και θεωρεί ότι η μέθοδος αυτή είναι η μόνη που προσιδιάζει στη φιλοσοφία. H μέθοδος αυτή είναι «διαλεκτική», αφού στηρίζεται στην ανταλλαγή σύντομων λόγων, ορισμών και επιχειρημάτων, δηλαδή στο διαλέγεσθαι. Τοποθετείται στον αντίποδα της τεχνικής των ποιητών, που στηρίζεται στα λεκτικά σχήματα και στην υποβλητικότητα των ποιητικών εικόνων. Διαφέρει όμως και από την πρακτική που ακολουθούν οι ρήτορες και οι πολιτικοί, όπου το ζητούμενο είναι η μεγιστοποίηση της πειθούς των λόγων, η οποία επιτυγχάνεται με τις μακροσκελείς αγορεύσεις και τις δημηγορίες.\nH διαλεκτική μέθοδος θα γίνει σήμα κατατεθέν όλων των μεταγενέστερων σωκρατικών σχολών ― και της φιλοσοφίας του Πλάτωνα. Θα πρέπει ωστόσο να ξεκίνησε από τον ίδιο τον Σωκράτη, αφού ήδη οι κωμικοί ποιητές σατιρίζουν τον ιδιότυπο τρόπο με τον οποίον συζητούν ο Σωκράτης και οι μαθητές του. Θα ήταν όμως λάθος να θεωρήσουμε ότι η σωκρατική διαλεκτική είναι απλώς ένας τρόπος συζήτησης. Στόχος της δεν είναι τόσο η ανακάλυψη κάποιας οριστικής αλήθειας όσο η συμμετοχή σε μια αναζήτηση που οδηγεί στην ηθική βελτίωση των ατόμων. Ενσαρκώνει μια στάση ζωής, αφιερωμένη στην κοινή διερεύνηση ζωτικών προβλημάτων, στην καλλιέργεια της ψυχής και στον διαρκή αυτοέλεγχο.\n«Tο μεγαλύτερο αγαθό για τον άνθρωπο είναι αυτό: να μπορεί κανείς να μιλάει κάθε μέρα για την αρετή και για όλα τα άλλα τα πράγματα που με ακούτε κι εσείς να συζητώ, θέτοντας σε δοκιμασία και τον εαυτό μου και τους άλλους ― γιατί μια ανεξέλεγκτη ζωή είναι μια ζωή που δεν αξίζει να τη ζει κανένας άνθρωπος (ï δb àνεξέταστος βίος δεαβιωτος àνθρώπω)». Πλάτων, Aπολογία Σωκράτους 38a1-6.\nO Σωκράτης μιλά συνεχώς για την ηθική, αποφεύγει όμως να προβάλει δικές του ηθικές θέσεις. Περιορίζεται στην ανατροπή των δογματικών αποφάνσεων των άλλων, δίνοντας την εντύπωση ενός ανθρώπου, ο οποίος με τα χρόνια έχει αναπτύξει ένα αλάθητο κριτήριο εντοπισμού των εσφαλμένων αντιλήψεων. H σοφία του, την οποία έχει επιβεβαιώσει και το μαντείο των Δελφών, έγκειται στο γεγονός ότι μόνο αυτός ανάμεσα στους ανθρώπους της εποχής του έχει επίγνωση της άγνοιάς του. Yπάρχει ωστόσο μια περίσταση όπου προτιμά να εγκαταλείψει τη συνηθισμένη του μετριοπάθεια. Στην απολογία του στο δικαστήριο δηλώνει με πάθος στους δικαστές του: «Ένα πράγμα γνωρίζω: το να αδικεί κανείς και να μην υπακούει στον ανώτερό του, είτε θεός είναι αυτός είτε άνθρωπος, είναι κακό και επονείδιστο». Kαι όταν οι φίλοι του τον παροτρύνουν να δραπετεύσει από τη φυλακή για να γλιτώσει από μια άδικη τιμωρία, εκείνος αντιστέκεται σθεναρά με το επιχείρημα ότι, αν δραπετεύσει, θα διαπράξει μεγαλύτερη αδικία απέναντι στην πόλη του και τους νόμους της. H θέση του είναι ξεκάθαρη: «Δεν πρέπει ποτέ να ανταποδίδουμε μια αδικία, ούτε να βλάπτουμε κανέναν άνθρωπο, οτιδήποτε κι αν έχουμε υποστεί από αυτόν».\nΓια τους αρχαίους Έλληνες η στάση του Σωκράτη είναι ακατανόητη. Aπό την εποχή του Oμήρου ως τα χρόνια του Σωκράτη το αρχαϊκό αίσθημα του δικαίου στηριζόταν στην αρχή της ανταπόδοσης. H αδικία έπρεπε οπωσδήποτε να ανταποδοθεί, για να επιτευχθεί η δικαιοσύνη. Aυτό δίδασκε η ελληνική μυθολογία· αυτό ίσχυε στην καθημερινή πρακτική. Γι’ αυτό και ήταν ριζικά διαφορετική η στάση των Ελλήνων απέναντι στους φίλους και απέναντι στους εχθρούς. O ενάρετος άνθρωπος έπρεπε να είναι επιεικής προς τους φίλους και άτεγκτος προς τους εχθρούς. O Αναξίμανδρος μάλιστα, όπως είδαμε, θα αναγάγει την αρχή της ανταπόδοσης σε κοσμικό νόμο – τα πρωταρχικά στοιχεία ισορροπούν ανταποδίδοντας την αδικία που διέπραξαν το ένα στο άλλο με την στιγμιαία υπεροχή τους.\nΑπορρίπτοντας την αρχή της ανταπόδοσης, ο Σωκράτης ανοίγει τον δρόμο προς μια νέα ηθική. Θεμέλιο αυτής της νέας ηθικής είναι η ψυχική ακεραιότητα του ατόμου. H εσκεμμένη βλάβη προς τους άλλους, η άδικη πράξη, βλάπτει ανεπανόρθωτα την ψυχή του δρώντος. Aν λοιπόν θέλει κανείς να είναι δίκαιος και ενάρετος, θα αποφύγει την αδικία, όσο μεγάλο κι αν είναι το κακό που ο ίδιος έχει υποστεί και όσα κι αν είναι τα υλικά οφέλη που θα αποκομίσει με την διάπραξη της αδικίας.\nO μύθος του Σωκράτη θεμελιώθηκε κυρίως στο είδος του θανάτου του. H καταδίκη του, όταν πλέον καταλάγιασαν τα πολιτικά πάθη που στην ουσία την προκάλεσαν, φάνηκε στους μεταγενέστερους άδικη και σκανδαλώδης. Μεγαλύτερη ωστόσο εντύπωση θα πρέπει να προκάλεσε η απόφασή του Σωκράτη να πιει το κώνειο, αποδεχόμενος στωικά την άδικη απόφαση του λαϊκού δικαστηρίου. Aν ο Σωκράτης είχε για μια ολόκληρη ζωή προκαλέσει τους συγχρόνους του με την «άτοπη» συμπεριφορά του, το τέλος του αποτέλεσε τη μεγαλύτερη πρόκληση. Ένας άνθρωπος που επιλέγει να πεθάνει για να μην ανταποδώσει μια αδικία, τη στιγμή που η κρατούσα ηθική τού επιτρέπει (ή και του επιβάλλει) να το αποφύγει, αποδεικνύει με τον πιο δραματικό τρόπο ότι είχε κάτι πολύ σημαντικό να διδάξει. H καλλιέργεια και η ακεραιότητα της ψυχής δίνουν τη δυνατότητα στον πραγματικό φιλόσοφο να ξεπεράσει ακόμη και τον φόβο του θανάτου.\n Yπερ Tιμάρχου, 125, 173, 175.\n Για παράδειγμα, Tίμαιος 19e.\n Πλάτων, Σοφιστής 231d, 223b.\n Πλάτων, Πρωταγόρας 318e-319a.\n Πλάτων, Γοργίας 452d-e.\n Πλάτων, Πολιτεία A 338c.\n Πλάτων, Πρωταγόρας 322d.\n Aριστοτέλης, Σοφιστικοί έλεγχοι 183b36 κ.ε.\n Γοργίας, Eλένης εγκώμιον 12.\n«τον ἥττω λόγον κρείττω ποιεῖν», Aριστοτέλης, Pητορική 1402a23.\nΣέξτος Eμπειρικός, Προς μαθηματικούς VII 84.\n Πρωταγόρας απ. 4.\n Aντιφών απ. 44.\n Iππίας απ. 17, «δεινόν ἔστιν ™ διαβολία».\n Συμπόσιον 221 cd.\n Πλάτων, Γοργίας 521d.\n Σ’ αυτό συμφωνεί και η μαρτυρία του Aριστοτέλη, ο οποίος ισχυρίζεται ότι «ο Σωκράτης στράφηκε στα ηθικά ζητήματα αδιαφορώντας για την όλη φύση, και αναζήτησε εκεί το καθολικό αναδεικνύοντας πρώτος τη σημασία των ορισμών» (Mετά τα φυσικά 987b1).\n Πλάτων, Aπολογία Σωκράτους 29b6-7.\n Πλάτων, Kρίτων 49c10 κ.ε. Tην ίδια θέση διατυπώνει ο πλατωνικός Σωκράτης και στον Γοργία και στο 1ο βιβλίο της Πολιτείας.\nThis entry was posted in ΑΡΧΑΙΑ ΕΛΛΗΝΙΚΗ ΦΙΛΟΣΟΦΙΑ,ΣΟΦΙΣΤΕΣ,ΣΩΚΡΑΤΗΣ. Bookmark the permalink.\n← Η ΚΟΣΜΟΛΟΓΙΑ ΤΟΥ ΠΛΑΤΩΝΑ ΜΕΣΑ ΑΠΟ ΤΟΝ ΤΙΜΑΙΟ\nΗ ΠΕΡΙΠΕΤΕΙΑ ΤΗΣ ΦΙΛΟΣΟΦΙΑΣ ΣΤΟ ΤΕΛΟΣ ΤΟΥ ΑΡΧΑΙΟΥ ΚΟΣΜΟΥ →


Ράλι Κένταυρος | Onsports.gr\nhome Auto motoΑγώνες - ΕλλάδαΡάλι Κένταυρος Κοινοποιήστε\nΡάλι Κένταυρος Συντάκτης: Γιώργος Σκευοφύλαξ\nΔημοσίευση: Κυριακή, 22 Μαίου 2011 08.33\nΕξήντα συμμετοχές πέρνουν εκκίνηση σήμερα το πρωί στο 32ο ράλι Κένταυρος.Την ευθύνη της διοργάνωσης έχει η Λέσχη Αυτοκινήτου Βόλου. Ο αγώνας είναι ο δεύτερος γύρος Ασφάλτου του 47ου Πανελλήνιου Πρωταθλήματος Ράλι.\tΜε αρκετές αλλαγές αλλά με όλους τους πρωταγωνιστές παίρνει εκκίνηση ένας από τους πιο αγαπημένους ασφάλτινους αγώνες στις προτιμήσεις αγωνιζομένων και θεατών. Επιστροφή στις «ρίζες» της διοργάνσης στο Βόλο, με την εκκίνηση και τον τερματισμό του αγώνα στην παραλία στην φιλόξενη πόλη της Αγριάς. Το 32ο ράλι Κένταυρος αποτελείται από 6 ειδικές διαδρομές (3 επαναλαμβανόμενες) με συνολικό μήκος ε.δ. 74χλμ και συνολικό μήκος 172,82χλμ. Χθες (21-5) από τις 15:00 – 18:00 στο Συνεταιριστικό Ι. ΚΤΕΟ Βόλου στην Βιομηχανική περιοχή έγινε ο τεχνικός έλεγχος των αυτοκινήτων και στη συνεχεία στις 21:00 στην παραλία του Βόλου η πανηγυρική τελετή εκκίνησης. Ο αγώνας ξεκινά σήμερα (22/5) και ώρα 10:00 το πρωί από το ίδιο μέρος στο οποίο θα τερματίσει το απόγευμα στις 15:40.\nΣτις διφορές με το παρελθόν της διοργάνωσης να σημειώσουμε την επιστροφή της ειδικής «Αλυκόπετρα». Συνέχεια με το θεαματικό κατηφορικό «Καράβωμα» και για πρώτη φορά μία καινούργια ειδική, ανηφορική με εντελώς καινούργιο οδόστρωμα ο «Κισσός». Στη μέση όλων αυτών το Service Park στα Parking του Χιονοδρομικού κέντρου Αγριόλευκες στον οικισμό Χάνια, σε ένα πανέμορφο μέρος.\nΔείτε στο πολύ καλό video της ομάδας «UP» πλάνα από τον περυσινό αγώνα.\tΚατηγορία: Auto Moto Αγωνιστικά νέα - Ελλάδα


Τι έπιασε ο άνθρωπος! | Protathlima.com\nΤι έπιασε ο άνθρωπος!\nΑπόκρουση αντάξια της κλάσης του Τόνιο Ραμίρεθ στο 34’ στο ντέρμπι του Τσιρείου. Στο τελείωμα του Βασιλείου είπε stop και ανάγκασε τον ποδοσφαιριστή του Απόλλωνα να χτυπιέται για τη μεγάλη ευκαιρία.\n“Ο Σύνδεσμος θα ανοίγει ΜΟΝΟ για πωλήσεις προϊόντων”\nΗλίας Πονηρός - 13:01\nΟ ΣΥ.ΦΙ Δυτικά Προάστια Απόλλων ΘΥΡΑ 1 est.2002 ενημερώνει: Η πώληση προϊόντων του ΣΥ.ΦΙ ΔΥΤΙΚΆ ΠΡΟΆΣΤΙΑ ΑΠΌΛΛΩΝ ΘΥΡΑ 1 θα συνεχιστεί μέχρι την ερχόμενη Παρασκευή...


Κατούνα Κου Πε Πε: Περί Κυβερνητικής ενδυματολογίας και η Γραβάτα\nΠερί Κυβερνητικής ενδυματολογίας\nΓράψαμε χτές στο FB περί απουσίας γραβάτας και ενδυματολογίας των στελεχών του ΣΥΡΙΖΑ και εισπράξαμε σχόλια του τύπου, πώς όλη αυτή συμπεριφορά της απλότητας και της άνεσης είναι προϊόν επιτηδευμένης υποκρισίας.\n«Δυό φορές φόρεσα γραβάτα στην ζωή μου. Μια στον γάμο μου και μια βραδυά στην Ανάσταση. Μετά έγινα παπάς, ευτυχώς. Δεν κατηγορώ αυτούς πού φοράνε γραβάτες, ειδικά αυτούς πού είναι υποχρεωμένοι να το κάνουν από την εργασία τους, αλλά από πότε μια λαιμαριά προσδίδει σοβαρότητα; Μην ξενίζεστε περί αυτού πρόκειται. Αν τα ρούχα σου δεν ταιριάζουν στην ψυχοσύνθεση σου είσαι ένας καταπιεσμένος.\nΛοιπόν, αν σας πώ πώς τώρα πού είδα τόσους βουλευτές και υπουργούς χωρίς γραβάτα ένιωσα ένα ξαλάφρωμα ο ίδιος. Πάντα προτιμούσα τα απλά πράγματα. Η απλότητα έστω και για το θεαθήναι ξεκουράζει την ψυχή και το μάτι.\nΤώρα θα κάνω ένα σχόλιο ο κοτούρ, αλλά δεν πειράζει: Κατηγορούν τους έλληνες υπουργούς οι Άγγλοι και οι Γερμανοί, για τις ενδυματολογικές τους επιλογές. Μάλιστα. Οι πρώτοι είναι οι πιό κακοντυμένοι άνθρωποι στον πλανήτη, σύμφωνα με στατιστικές. Οι δεύτεροι οι πιό δυσκοίλιοι. Άπαγε, πού λένε και οι θεολόγοι.» (π.Παντελεήμων Κρούσκος)\nΒΙΝΤΕΟ: Τσίπρας: «Η γραβάτα συμβολίζει μετατόπιση στον συμβιβασμό». Στην ερώτηση του Νίκου Χατζηνικολάου για το πότε θα φορέσει γραβάτα, ο πρόεδρος της αξιωματικής αντιπολίτευσης(και νυν πρωθυπουργός), Αλέξης Τσίπρας, απάντησε πως «κουβαλάω το «βάρος» του ότι αν ποτέ φορέσω θα θεωρηθεί ότι είναι μία μετατόπιση προς τον συμβιβασμό, σημειολογική μετατόπιση προς τον συμβιβασμό.»\nΑφού κάνουμε λόγο για την γραβάτα αγαπητοί αναγνώστες της «αέναης επΑνάστασης», ας δούμε κι ένα σύντομο ιστορικό. Οι ενδυματολογικές συνήθειες ή το dress code των μελών της Κυβέρνησης είναι πλέον το αγαπημένο θέμα των ΜΜΕ ντόπιων και ξένων.\nΜέχρις στιγμής, αν δει κανείς συνολικά τις επιμέρους κινήσεις και πρωτοβουλίες της νέας ελληνικής κυβέρνησης, η αποτίμηση είναι θετική. Προσεκτική και σχεδιασμένη και αφήνει περιθώρια ελπίδας. Θα πρέπει να το ομολογήσωμεν άλλωστε ότι με την χωρίς λαιμοδέτες κυβέρνηση, μια ανακούφιση την αισθανόμαστε.\nΗ γραβάτα είναι ένα μακρύ ύφασμα το οποίο φοριέται γύρω από τον λαιμό, κάτω από το κολάρο του πουκάμισου και δένεται μπροστά από το λάρυγγα, με τις άκρες του να κρέμονται μπροστά από το πουκάμισο καλύπτοντας τα κουμπιά του. Θεωρείται επίσημο ένδυμα και αξεσουάρ του άνδρα σε ανάλογους εργασιακούς κυρίως χώρους.\nΗ ετυμολογία της λέξης γραβάτα - «cravat» στα αγγλικά, προέρχεται από τη γαλλική λέξη «cravate», δηλαδή Κροάτης, «Croat», καθώς από τους Κροάτες διαδόθηκε η μόδα του μαντηλιού δεμένου γύρω από το λαιμό. Η γραβάτα είναι συνδεδεμένη με τους Κροάτες. Δεν την ανακάλυψαν, αλλά τη διέδωσαν ως αξεσουάρ στην Ευρώπη τον 17ο αιώνα.\n- Η γαλλική μονογραφία Le grande histoire de la cravate (autor Francois Chaille), Paris 1994 εξηγεί και επιβεβαιώνει την κροατική προέλευση της γραβάτας.\n- Η ιταλική μονογραφία Miss Cravatta, που εκδόθηκε το 1996 στην Κόμη, το γνωστότερο ευρωπαϊκό και παγκόσμιο κέντρο παραγωγής γραβάτας, συνδέει την εμφάνιση της γραβάτας στη Γαλλία με την άφιξη των κροατών ιππέων την εποχή του Λουδοβίκου 14ου.\n- Η εγκυκλοπαίδεια Britannica αναφέρει ότι η λέξη cravate προέρχεται από τις λέξεις Crabata, Cravate και τοποθετεί την εμφάνισή της το 1656.\nΑπό την άλλη πλευρά, η γραβάτα με την πολυχρωμία της και την πειθαρχία του δεμένου κόμπου είναι σύμβολο του πολιτισμένου κόσμου και ένδειξη δημοκρατίας, τόνισε ο δρ. Μπούσιτς σε δηλώσεις του στο ΑΠΕ - ΜΠΕ.\n«H γραβάτα είναι βασική λεπτομέρεια της μόδας, αλλά και πολλά περισσότερα. Στην εξέλιξη και εξάπλωσή της, την επικοινωνιακή και συμβολική δυναμική της, ανακάλυψα τις δυνατότητες και τα ερεθίσματα για μια συναρπαστική ιστορία - ανθρώπινη, κροατική, ευρωπαϊκή και παγκόσμια», τόνισε.\nΟ κ. Μπούσιτς ανακαλύπτοντας τη συμβολική δύναμη της γραβάτας αποφάσισε να επεκτείνει το σχέδιό του «Κροατία - Πατρίδα της Γραβάτας» (την προβολή της χώρας του με μέσο τη γραβάτα) και στον επιχειρηματικό τομέα.\nCroatian baroque poet Ivan Gundulić;\nthe oldest known portrait with a cravat, 1622\nΗ μάρκα Croata έχει εξελιχθεί στην πιο αναγνωρίσιμη κροατική μάρκα στο εξωτερικό. Τα αξεσουάρ της εταιρείας προτιμούν μεταξύ άλλων ο πρώην καγκελάριος της Γερμανίας Γκέρχαρντ Σρέντερ και ο διάσημος Γερμανός τενίστας Μπόρις Μπέκερ.\nΣτα μελλοντικά φιλόδοξα σχέδια της «Academia Cravatica» και του δρ. Μάριαν Μπούσιτς εντάσσονται οι καλλιτεχνικές εγκαταστάσεις «Μία γραβάτα γύρω από την Ευρώπη» και «Μία γραβάτα γύρω από τον κόσμο».\nΣε πολλές χώρες υπάρχουν δημόσιοι χώροι (καζίνο, καφετέριες πολυτελείας κλπ) στους οποίους απαγορεύεται η είσοδος χωρίς γραβάτα (ή παπιγιόν).\nΣτην Πολωνία υπάρχει μη επίσημη «ημέρα χωρίς γραβάτα» (2 Ιουνίου) κατά την οποία όσοι εργάζονται σε χώρους που παραδοσιακά πρέπει να φορούν γραβάτα πηγαίνουν στις εργασίες τους χωρίς γραβάτα.\nΗ γραβάτα είναι το πιο περιττό εξάρτημα του ανδρικού ντυσίματος, το ελάχιστα χρήσιμο, το διόλου αναγκαίο. Είναι το τελευταίο απομεινάρι του δανδισμού, ό,τι απέμεινε από την περίτεχνη αρματωσιά του Μπρούμελ, του Μπάϊρον και του Όσκαρ Ουάϊλντ, απ’ τους περίτεχνους λαιμοδέτες και τα φουλάρ, απ' τα δαντελένια μανικέτια και τους βελούδινους γιακάδες, απ’ τα λευκά γάντια και τις γκέτες, απ' τις ανθισμένες μπουτουνιέρες και τα μπροκάρ πανωφόρια, απ’ τα εκθαμβωτικά γιλέκα.\nΌλα υποχώρησαν, τα περισσότερα χάθηκαν ή σμικρύνθηκαν, και η φορεσιά του δανδή υποκαταστάθηκε από το ήσυχο πρωτόκολλο του τζέντλεμαν και κατόπιν από τη μινιμαλιστική πρακτικότητα του business suit. Alas! Μαζί με τη φορεσιά εξέλιπε και το πνεύμα του δανδή, ο θερμός ρομαντισμός του, η τέχνη της ειρωνείας, η λατρεία του κάλλους, η καλλιέργεια του στυλ, η αποθέωση της αρμονίας στη λεπτομέρεια, η βαθιά αίσθηση του εφήμερου και της ματαιότητας. Η ειρωνεία εξέπεσε σε χιούμορ, η ριψοκίνδυνη σύνθεση υφών και χρωμάτων εξέπεσε σε dress code.\nΌταν ένας άντρας δένει βιαστικά την γραβάτα του μπροστά στον καθρέπτη, είναι σίγουρο ότι γνωρίζει ελάχιστα για την ιστορία που κρύβεται πίσω από αυτό το λαμπερό και ακριβό ύφασμα που φοράει.\nΙστορικοί και ανθρωπολόγοι συμφωνούν ότι η γραβάτα είναι ένας τρόπος ώστε ο άντρας να τονίζει το στέρνο του.\nΙστορικά «η ένδυση του λαιμού» συναντάται πρώτα στην αρχαία Ρώμη όπου οι δημόσιοι ομιλητές κάλυπτα το λαιμό τους με ένα κομμάτι ύφασμα για προστασία. Την ίδια εποχή οι Ρωμαίοι στρατιώτες φορούσαν διάφορα υφάσματα με τον ίδιο τρόπο.\nΟ προάγγελος της γραβάτας εμφανίστηκε ξανά την εποχή του LOUIS XIV της Γαλλίας το 1660 ο οποίος υιοθέτησε το στυλ που είχαν οι μισθοφόροι που προσέλαβε από την Κροατία (σκούρο λινό ύφασμα γύρω από το λαιμό τους). Από κει και πέρα έγινε μόδα στο Παρίσι αλλά και σε όλη την υφήλιο. Ονομάστηκε γραβάτα γιατί αυτή η λέξη είναι η γαλλική μετάφραση των κροατών της Γερμανικής επαρχίας.\nΚάθε άντρας κρινόταν από την ομορφιά της γραβάτας του αλλά και από το δέσιμό της. Ο οδηγός μόδας της εποχής περιείχε 32 διαφορετικούς τρόπους δεσίματος! Η γραβάτα ήταν ένα θέμα τόσο αντρικό και προσωπικό ώστε ακόμα κι αν ακουμπούσες την γραβάτα του άλλου ήταν πολύ σοβαρό και λόγος για αψιμαχία.\nΛένε ότι ο Ναπολέων φορούσε πάντα μαύρα μεταξωτά μαντήλια γύρω απ τον λαιμό του για να κερδίζει όμως στην μάχη του Βατερλό φορούσε λευκό αέρινο φουλάρι.


«Όλα ανοιχτά για την πρόκριση…» - Onsports.gr\nΜαρία Μοσχονά 20 Ιουλίου 2011, 21:07\n«Όλα ανοιχτά για την πρόκριση…»\nΑνοιχτή χαρακτήρισε την υπόθεση της πρόκρισης ο Ζλάβκο Πέτροβιτς, στην συνέντευξη Τύπου που παρέθεσε στο Πανθεσσαλικό πριν από την προπόνηση της Ραντ, την τελευταία ενόψει του αγώνα της Πέμπτης(21/7) με τον Ολυμπιακό Βόλου.\nΠαρά την ήττα του πρώτου αγώνα στο Βελιγράδι έδωσε τις ίδιες πιθανότητες (50-50) πρόκρισης στις δύο ομάδες και επεσήμανε πως θα κατέβουν στο γήπεδο με άκρως επιθετικούς προσανατολισμούς στην προσπάθειά τους να ανατρέψουν το εις βάρος τους αποτέλεσμα από την πρώτη… μάχη με τον Ολυμπιακό Βόλου.\n«Αντιμετωπίσαμε πολλά προβλήματα μέχρι να φτάσουμε οδικώς στο Βόλο. Ξεκινήσαμε την Τρίτη στις επτά το απόγευμα και φτάσαμε σήμερα. Αντίπαλος μας ήταν ο καιρός, αλλά ευτυχώς είμαστε εδώ και είμαστε ζωντανοί» ανέφερε αρχικά ο τεχνικός της Ραντ και πρόσθεσε:\nΕν συνεχεία, ο κ.Πέτροβιτς υποστήριξε ότι αδικούνται από το αποτέλεσμα του πρώτου αγώνα στην Σερβία. «Ημασταν λίγο καλύτεροι στον πρώτο αγώνα και θα μπορούσαμε να έχουμε πάρει τουλάχιστον την ισοπαλία. Τώρα θα πρέπει να ρισκάρουμε περισσότερο. Ο αντίπαλος μας έχει γρήγορους και καλούς παίκτες ωστόσο οι πιθανότητες πρόκρισης είναι 50-50. Εάν βάλουμε εμείς πρώτοι γκολ θα έχει πρόβλημα ο Βόλος, ενώ εάν σκοράρει πρώτος ο αντίπαλος θα είναι δύσκολα μετά τα πράγματα για εμάς…».\n5 λεπτά πριν ΠΑΟΚ - ΑΕΚ: Αυτά απάντησε ο Κομίνης για το ντέρμπι της Τούμπας\n27 λεπτά πριν NBA: Κεραυνοί Ουέστμπρουκ στο Τορόντο! (videos)\n40 λεπτά πριν Παναθηναϊκός: Επιστροφή στη… δουλειά\n54 λεπτά πριν Στήριγμα η Γουότερφορντ


Οι εκπαιδευτικοί ακύρωσαν στην πράξη τις εκλογές-παρωδία! – PortoniNews\nΟι εκπαιδευτικοί ακύρωσαν στην πράξη τις εκλογές-παρωδία!\nΣΥΝΤΡΙΒΗ ΤΟΥ ΑΥΤΑΡΧΙΣΜΟΥ ΤΟΥ ΥΠΟΥΡΓΕΙΟΥ ΠΑΙΔΕΙΑΣ ΚΑΙ ΤΗΣ ΚΥΒΕΡΝΗΣΗΣ!\nΟΙ ΕΚΠΑΙΔΕΥΤΙΚΟΙ ΑΚΥΡΩΣΑΝ ΣΤΗΝ ΠΡΑΞΗ ΤΙΣ ΕΚΛΟΓΕΣ – ΠΑΡΩΔΙΑ ΓΙΑ ΤΑ ΥΠΗΡΕΣΙΑΚΑ ΣΥΜΒΟΥΛΙΑ!\nΗ αποχή της συντριπτικής πλειοψηφίας των εκπαιδευτικών από την ηλεκτρονική ψηφοφορία της 7/11 (σχεδόν 95%) αποτελεί μια μεγάλη νίκη που δίνει δύναμη σε όλους τους εργαζόμενους!\nΤο Δ.Σ. της ΕΛΜΕ ΚΙ Χαιρετίζει όλους τους συναδέλφους μέλη του που απείχαν σχεδόν καθολικά από την εκλογική παρωδία!\nΥπερασπιστήκαμε σήμερα το δικαίωμά μας να δρούμε και να σκεφτόμαστε ελεύθερα, να επιλέγουμε εμείς τον τρόπο εκλογής των αντιπροσώπων μας. Υπερασπιστήκαμε τα σωματεία μας από την κυβερνητική παρέμβαση, τον κρατικό έλεγχο και τη νοθεία.\nΑπό αυτή την διαδικασία αποδείξαμε με τον πλέον αποφασιστικό τρόπο ότι, όταν θέλουν οι εργαζόμενοι, μπορούν να επιβάλουν το δίκιο τους, να κουρελιάσουν τους σχεδιασμούς κάθε κυβέρνησης. Αυτή η μάχη είναι παρακαταθήκη για το μέλλον. Με το συγκεκριμένο αποτέλεσμα ακυρώσαμε κάθε προσπάθεια να εισαχθούν τέτοιες νόθες διαδικασίες στα σωματεία μας, συνολικά στο υπόλοιπο Δημόσιο.\nΣτις εξαιρετικά δύσκολες συνθήκες που ζούμε, όπως ενωμένοι απαντήσαμε στις εκλογές – παρωδία, έτσι ενωμένοι και τώρα πιο δυνατοί, συνεχίζουμε τον αγώνα για υγεία, μόρφωση και δουλειά με δικαιώματα. Συνεχίζουμε τον μαζικό αγώνα μας για να επιβάλουμε «lockdown» στην αντιλαϊκή πολιτική:\nΑΠΟΤΕΛΕΣΜΑΤΑ ΨΕΥΔΟΕΚΛΟΓΩΝ ΚΕΦΑΛΟΝΙΑΣ\nPrevious Αναστέλλεται η λειτουργία των αθλητικών εγκαταστάσεων του Δήμου Ληξουρίου\nNext Δήλωση τομεάρχη Εργασίας ΣΥΡΙΖΑ ΠΣ: «Κυβερνητικός εμπαιγμός των εργαζομένων – οδοστρωτήρας στους μισθούς, στο ωράριο και τα δικαιώματα τους»


Δίολκος: ΕΥΡΩΠΗ: ΠΟΙΑ ΕΥΡΩΠΗ;\nΤι θα λέγαμε για μία Ευρώπη χωρίς ένωση; Πως θα τη φανταζόταν κάποιος μετά από την εμπειρία των σαράντα και βάλε χρόνων; Αντιμαχίες, σκληρός οικονομικός ανταγωνισμός, κλειστά σύνορα, πολυδιάσπαση συμφερόντων, ίσως και πολεμικές συρράξεις στα Βαλκάνια αν χαθεί το όνειρο.\nΔεν είναι ωραία εικόνα μία Ευρώπη χωρίς ένωση γιατί είναι τραγικό πισωγύρισμα.\nΤι θα λέγαμε όμως για μία Ευρώπη με κοινή οικονομική διακυβέρνηση που θα έφερνε την πολυπόθητη πλήρη ένωση; Μία πραγματική χώρα Ηνωμένων Πολιτειών Ευρώπης; Ετσι κι αλλιώς η υποδομή υπάρχει, κοινές οι πολιτισμικές ρίζες και κοινός ο στόχος.\nΣτην περίπτωση αυτή θα υπήρχε ενότητα και μοίρασμα ευθυνών. Δεν θα υπήρχε από τη μία η Γερμανία και η Ολλανδία και από την άλλη οι άλλες χώρες. Δεν θα υπήρχαν 27 φωνές αλλά μία που θα μιλούσε για όλους. Αν για παράδειγμα η Γερμανία έκλεινε μία συμφωνία για ίδρυση μεγάλου εργοστασίου δεν θα το έκανε εντός των εθνικών της συνόρων. Αλλά θα υποχρέωνε τον επιχειρηματία να το εγκαταστήσει σε μία φτωχική χώρα της ένωσης. Τα έσοδα θα ήταν άλλωστε κοινά.\nΚαι η χώρα αυτή όπου θα εγκαθίστατο το νέο εργοστάσιο δεν θα μπορούσε να βάλει τους δικούς της εργατικούς όρους ή μεροκάματα. Αυτά θα ήταν ρυθμισμένα. Θα υπήρχε επιχειρηματική αλλά και εργατική πρόνοια. Δεν θα μπορούσε μία χώρα να καταργήσει το 8άωρο γιατί δεν θα είχε δικαίωμα να το κάνει. Σε μία πραγματική ενωμένη Ευρώπη το Ευρωκοινοβούλιο θα είχε ουσιαστικό λόγο και η εκτελεστική φωνή θα ήταν μία.\nΗ Ευρωζώνη όμως ξεκίνησε στραβά και βιαστικά. Η Γερμανία ήθελε το σκληρό ευρώ. Είδε τις εξαγωγές της να πολλαπλασιάζονται εντός της ένωσης. Η ίδια όμως δεν ευνόησε την εθνική κατανάλωση. Δεν εισήγαγε προϊόντα άλλων αδερφών χωρών. Δημιούργησε άνιση ανάπτυξη εντός της Ευρωζώνης. Τώρα λένε κάποιοι μπορεί να θέλει τη διάλυση της Ευρωζώνης. Δεν είναι αλήθεια. Είναι η πλέον ευνοημένη χώρα από το ευρώ.\nΤο πρόβλημα είναι η ίδια η Μέρκελ. Εχοντας στα νεανικά της χρόνια θητεύσει στο κομουνιστικό κόμμα της Ανατολικής Γερμανίας έγινε μία πολιτικός συντηρητική (όχι από ιδεολογικής άποψης). Μία πολιτικός βραδυκίνητη, διστακτική, φοβική στις αλλαγές και με το σύνδρομο που κουβαλάνε όλοι οι πρώην κομουνιστές, δηλαδή την εμμονή σε τακτικές που σπάνια δέχονται αναθεώρηση. Αν για παράδειγμα η Μέρκελ έκανε αυτό που ήδη έκανε πριν μήνες, αποδεχόμενη από την πρώτη στιγμή έναν μηχανισμό για την Ελλάδα και μετά για την ΕΕ, τότε καμία κρίση αυτή την στιγμή δεν θα υπήρχε. Οι αγορές θα είχαν πάρει το μάθημά τους και θα είχαν ηρεμήσει γιατί θα ήξεραν ότι θα πάρουν τα λεφτά τους. Απλά πράγματα. Τώρα όμως αμφιβάλλουν. Γιατί διαπίστωσαν ότι πρώτα τρέχουν τα προβλήματα και μετά σηκώνονται οι ηγέτες της Ενωσης από τον καναπέ. Και πάλι για να διαφωνήσουν.\nΕίναι αυτό που λένε όλοι. Το πρόβλημα δεν ήταν ούτε η Ελλάδα ούτε κανείς άλλος. Το πρόβλημα είναι το ευρώ, δηλαδή η Μέρκελ, δηλαδή η Γερμανία.\nΑναρτήθηκε από aoratos στις 5/25/2010 04:26:00 μ.μ.


Οι «γιαγιάδες του Καμπόλι» σαν τις γιαγιάδες της Λέσβου - Το Μωβ\nΑλιεύει η Αλεξία Τσούνη – παρουσιάζει η Σίσσυ Βωβού\nΜια φωτογραφία που έγινε viral στην Ιταλία, όταν τρεις γιαγιάδε αγκάλιασαν τα προσφυγάκια, σε μια χώρα που ξεχειλίζει από ρατσισμό και ξενοφοβία, αλλά και από αντιρατσισμό και αλληλεγγύη.\nΜας θύμισαν τις τρεις γιαγιάδες της Λέσβου, το καλοκαίρι του 2015, που πήραν στην αγκαλιά τους το προσφυγάκι και τις έμαθε όλος ο κόσμος για τις μεγάλες καρδιές τους και τις μεγάλες αγκαλιές τους.\nΟι «γιαγιάδες του Καμπόλι» κρατούν στην αγκαλιά τους τρία προσφυγόπουλα από το κοντινό κεντρο υποδοχής της περιοχής, ενώνοντας το Campoli del Monte Taburnio της επαρχίας Benevento της Ιταλίας με κάποια κράτη της υποσαχάριας Αφρικής. Η Nicolina, η Vicenza και η Maria, αγκαλιάζουν τα προσφυγάκια σαν να είναι δικά τους εγγονάκια.\nΟι τρεις ηλικιωμένες έγιναν σύμβολο της ανθρωπιάς, απλώς γιατί έκαναν το αυτονόητο.\nΚατηγορίεςslider, Αντιρατσισμός-αντιφασισμός, Διεθνή, Μετανάστριες-Πρόσφυγες\nΠροηγούμενο άρθροΠροηγούμενη Ρουμανία: βιασμός και φόνος δύο νέων γυναικών\nΕπόμενο άρθροΕπόμενο Ρωσία: Θα φυλακιστούν τελικά οι τρεις έφηβες αδελφές που σκότωσαν τον βίαιο πατέρα τους;


Τα πολλά σύγχρονα θαύματα είναι υπηρεσίες που έχουν αρχίσει να αντικαθιστούν το καλώδιο. Ακόμα υπέροχα είναι οι σε απευθείας σύνδεση streaming ιστοσελίδες που παρέχουν τις τελευταίες ταινίες και τηλεοπτικές εκπομπές δωρεάν.\nΑν και οι άνθρωποι γίνονται ενθουσιασμένοι όταν ακούν τα λόγια "Δωρεάν ροή", η έκθεση στο Διαδίκτυο τους επέτρεψε να περιμένουν κάποιες 'σύλληψη'. Πολλοί ιστότοποι που ισχυρίζονται ότι προσφέρουν δωρεάν ροή σε απευθείας σύνδεση είτε σας ζητούν να εγγραφείτε πρώτα και να δώσετε πρώτα τα στοιχεία της πιστωτικής κάρτας ή είναι εντελώς proxy για διαφήμιση. Είναι απογοητευτικό να διαπιστώσετε ότι ένας καλός σύνδεσμος αλλά αποδεικνύεται ότι είναι μια ατελείωτη σειρά ανακατευθύνσεων.\nΗ τηλεόραση Pluto δεν είναι μία από αυτές. Είναι μια αξιόπιστη και δημοφιλής πηγή για streaming TV - ζωντανά και κατ 'απαίτηση. Η εφαρμογή Pluto TV είναι ελεύθερη να χρησιμοποιήσει ποιο είναι το καλύτερο πράγμα γι 'αυτό. Και σε αντίθεση με άλλες ιστοσελίδες συνεχούς ροής, ενημερώνεται σε τακτική βάση. Ενδιαφερόμενος? Συνεχίστε να διαβάζετε καθώς εξηγούμε πώς να εγκαταστήσετε Pluto τηλεόραση στο FireStick.\n0.1 Ο Πλούτωνας της τηλεόρασης εξήγησε\n1 Γιατί πρέπει να εγκαταστήσετε το Pluto TV στο FireStick\n1.0.1 Η τηλεόραση Pluto είναι διαθέσιμη για τις ακόλουθες πλατφόρμες μέσω των αντίστοιχων καταστημάτων ψηφιακής εφαρμογής:\n1.1 Πώς να εγκαταστήσετε το Pluto TV στο FireStick\n1.2 Γιατί πρέπει να χρησιμοποιήσετε το VPN\n1.3 Τελικές λέξεις - Εγκατάσταση Pluto TV στο FireStick\nΟ Πλούτωνας της τηλεόρασης εξήγησε\nΗ τηλεόραση Pluto είναι μια ιστοσελίδα που παρέχει ζωντανή τηλεοπτική ροή δωρεάν από πάνω από 100 κανάλια. Η λίστα περιλαμβάνει τόσο κανάλια ειδήσεων όσο και αθλητικά κανάλια. Όπως επισημάναμε, συνήθως αυτές οι υπηρεσίες είναι πολύ καλές για να είναι αληθινές. Πολλοί από αυτούς εντελώς δεν δουλεύουν.\nΑλλά ο Pluto TV λειτουργεί πραγματικά. Ο τρόπος με τον οποίο παρέχει δωρεάν περιεχόμενο είναι με την εμφάνιση διαφημίσεων σε εσάς. Για το μικρό κόστος των ενοχλητικών διαφημίσεων, μπορείτε να απολαύσετε αγαπημένα κανάλια ζωντανά από οπουδήποτε στον κόσμο χωρίς εγγραφή. Είναι κυριολεκτικά πολύ εύκολο να αρχίσετε να παρακολουθείτε ζωντανή τηλεόραση, απλά επισκεφθείτε την ιστοσελίδα του Pluto TV ή ξεκινήστε την εφαρμογή Pluto TV, κάντε κλικ στο κανάλι που προτιμάτε και αρχίστε να παρακολουθείτε.\nΤο περιεχόμενο On-Demand κάνει την συμφωνία ακόμη καλύτερη. Σε αντίθεση με το καλώδιο, όπου πρέπει να περιμένετε για εκπομπή ή ταινία στον αέρα, η λειτουργία On-Demand σάς επιτρέπει να προβάλλετε το ίδιο ρεύμα όταν θέλετε.\nΕάν περιμένετε να απομακρυνθείτε από το καλώδιο, τότε δώστε στον Πλούτωνα μια ροή. Το κερασάκι στην τούρτα είναι ότι η τηλεόραση Pluto είναι διαθέσιμη σε μορφή εφαρμογής. Μπορείτε να συνδέσετε το FireStick σας και να κατεβάσετε την εφαρμογή Pluto TV για δωρεάν online streaming στη μεγάλη οθόνη.\nΓιατί πρέπει να εγκαταστήσετε το Pluto TV στο FireStick\nΤα προνόμια είναι πολλά. Πρώτα απ 'όλα, η ροή του Pluto TV είναι εντελώς δωρεάν. Και δεύτερον, μπορείτε να παρακολουθήσετε κατά παραγγελία. επιτρέποντάς σας να παρακολουθήσετε περιεχόμενο κατά βούληση.\nΤα ζωντανά κανάλια είναι διαθέσιμα στις κατηγορίες Νέα, Κωμωδία, Ταινίες, Αθλητισμός, Geek + Gaming, Ψυχαγωγία, Ψυχαγωγία, Life + Style, Περιέργεια, Μουσική + Ραδιόφωνο, συμπεριλαμβανομένων των ειδήσεων NBC, CBS κ.α. Η λίστα των 100+ καναλιών περιλαμβάνει κανάλια HD που βελτιώνουν την εμπειρία και χρησιμοποιούν το ακριβό HDTV σας.\nΗ τηλεόραση Pluto είναι διαθέσιμη για τις ακόλουθες πλατφόρμες μέσω των αντίστοιχων καταστημάτων ψηφιακής εφαρμογής:\nApple TV (4η γενιά)\nAmazon Fire TV και Fire Stick\nΠώς να εγκαταστήσετε το Pluto TV στο FireStick\nΤο FireStick του Amazon είναι μία από τις καλύτερες συσκευές για την τηλεόραση Pluto. Είναι το μέγεθος μιας μέσης μονάδας USB thumb-drive, αλλά οι δυνατότητές της ξεπερνούν κατά πολύ το μικρό της μέγεθος.\nΗ διαδικασία εγκατάστασης του Pluto TV στο FireStick είναι εύκολη, ακολουθήστε τα παρακάτω βήματα:\nΑπό το FireStick Αρχική σελίδα, κάντε κλικ στο εικονίδιο αναζήτησης στην επάνω αριστερή γωνία δίπλα Σπίτι\nΠληκτρολογήστε "Pluto TV" στο πεδίο κειμένου\nΚάντε κλικ στην τηλεόραση Pluto από τα αποτελέσματα αναζήτησης και θα κατευθυνθείτε στη σελίδα του καταστήματος εφαρμογών\nΧτυπήστε την επιλογή λήψης και αφήστε την εφαρμογή να εγκατασταθεί\nΜόλις ολοκληρωθεί η εγκατάσταση, κάντε κλικ στην επιλογή Άνοιγμα\nΕπισκεφτείτε την εφαρμογή κάτω από τις εγκατεστημένες εφαρμογές ή μέσω Πρόσφατος apps in Σπίτι αυτί.\nΓιατί πρέπει να χρησιμοποιήσετε το VPN\nΑν δεν έχετε επενδύσει μέχρι τώρα σε καλή υπηρεσία VPN, συνιστάται ιδιαίτερα να το κάνετε αυτό. Τα οφέλη του VPN είναι μεγαλύτερα από τη μικρή τιμή εισόδου. Οι δύο βασικοί πυλώνες του VPN είναι η ασφάλεια και η ιδιωτικότητα. είναι επίσης μετρήσεις για την αξιολόγηση της ποιότητας μιας υπηρεσίας VPN.\nΤο VPN λειτουργεί, αναλαμβάνοντας τον έλεγχο της διαδικτυακής σας κίνησης. Κάθε αίτημα που κάνετε, όπως η επίσκεψη σε έναν ιστότοπο στο διαδίκτυο, γίνεται από τον διακομιστή VPN αντί του ISP (Internet Service Provider). Συνεπώς, οι ηλεκτρονικές δραστηριότητες παραμένουν κρυμμένες από τον ISP και ενδεχομένως εγγραφή δραστηριότητας.\nΚαι πάνω από αυτό, ένα βασικό χαρακτηριστικό του VPN είναι η κρυπτογράφηση. Είναι ένας τρόπος για την εξασφάλιση των δεδομένων, μετατρέποντάς την σε μη αναγνώσιμη μορφή. Χρησιμοποιείται ειδικό κλειδί για την αποκρυπτογράφηση δεδομένων στον προορισμό. Αυτό το ειδικό κλειδί είναι αποκλειστικά για τον αποστολέα και τον δέκτη, τη συσκευή και το δέκτη σε αυτή την περίπτωση. Η αποκρυπτογράφηση είναι αδύνατη χωρίς το κλειδί και είναι σχεδόν αδύνατο να ληφθεί υπόψη η ποσότητα υπολογιστικής ισχύος που απαιτείται για τη δημιουργία ρωγμών AES 256 bit.\nΤο FastestVPN χρησιμοποιεί AES 256-bit το οποίο το καθιστά κορυφαία επιλογή για ασφάλεια και ιδιωτικότητα.\nΔημιουργείτε μια σύνδεση με το διακομιστή VPN και σας παρέχει ιδιωτικό διεύθυνση IP. Αυτή η ιδιωτική διεύθυνση IP είναι αυτό που σας επιτρέπει να μείνετε ανώνυμα στο διαδίκτυο. Η πραγματική διεύθυνση IP σας καλύπτεται με αυτή τη νέα διεύθυνση, οπότε οι κεντρικοί υπολογιστές διαβάζουν την εικονική σας διεύθυνση IP και υποθέτουν ότι επισκέπτεστε από αυτήν την περιοχή. Απορρίπτει αποτελεσματικά το περιεχόμενό σας από γεωγραφική περιοχή για εσάς.\nΤελικές λέξεις - Εγκατάσταση Pluto TV στο FireStick\nΠαρόλο που ο Pluto TV δεν είναι γεωγραφικά περιορισμένος και δεν απαιτεί πρόσβαση VPN, θα πρέπει να επενδύσετε σε ένα VPN ούτως ή άλλως. Επωφεληθείτε από τις απίστευτες προσφορές του FastestVPN που προσφέρουν τεράστιες οικονομίες. Πιάσε 5 χρόνια FastestVPN για τόσο χαμηλά όσο $ 0,83 το μήνα.\nΠώς να χρησιμοποιήσετε το VPN στον Tor για την πλήρη ανώνυμη περιήγηση\nHow to Install Pluto TV on FireStick with a Few Simple Steps\nΠώς να εγκαταστήσετε το Mobdro στο Firestick, την πυρκαγιά ή τον πυροβολισμό του τηλεοπτικού κύβου\nHoe kunt u Canelo Alvarez vs Daniel Jacobs Live online bekijken\nHoe “McGregor vs Cowboy” live online te bekijken in januari 2020\nCum să urmăriți Rusia vs Croația în direct – meciurile finale din sferturile FIFA\nКак да гледате Майкъл Конлан срещу Диего Алберто Руиз на живо онлайн\nकोडी पर शीतकालीन ओलंपिक 2018 को मुफ्त में कैसे देखें\nKako gledati Rusijo proti Hrvaški v živo – finalne tekme četrtfinala FIFA\nCum să urmăriți Manny Pacquiao vs Adrien Broner pe PS4\nΠώς να παρακολουθήσετε Βραζιλία vs Μεξικό Live Online\n48 bästa Torrentzalternativ – Arbetsalternativ för Torrentz


Είστε πάντα Κουρασμένοι; 5 tips Ενέργειας | Κλινικός Διαιτολόγος - Διατροφολόγος - Ειδικός στον καρκίνο\nΚλινικός Διαιτολόγος - Διατροφολόγος - Ειδικός στον καρκίνο > Blog > Άρθρα > Διατροφή > Είστε πάντα Κουρασμένοι; 5 tips Ενέργειας\nΌσο και αν όλοι θα θέλαμε να πιστεύουμε ότι η ενέργεια βρίσκεται μέσα σε ένα κουτί γεμάτο κάψουλες ή αναβράζοντα δισκία ή εξασφαλίζεται εύκολα με ένα ενεργειακό ποτό, κάτι τέτοιο δεν υφίσταται. Δεν σημαίνει ότι δεν μπορείτε να εξασφαλίσετε ενέργεια και να ενισχύσετε το ανοσοποιητικό σας και από εναλλακτικές πηγές, απλά πρέπει να ξέρετε να τις χρησιμοποιείτε τη σωστή στιγμή και στη σωστή ποσότητα! Πρώτα από όλα, μην εμπιστεύεστε τυφλά τις διαφημιστικές εκστρατείες. Εξετάστε κάθε τι που βλέπετε. Όσες διαφημίσεις και αν βλέπετε με ανθρώπους αδύνατους, γεμάτους ενέργεια να τρέχουν, να είστε σίγουροι ότι δεν απέκτησαν αυτό το σώμα μαγικά και σε μια στιγμή. Μια από τις πιο γνωστές αιτίες που εξαντλούμαστε είναι το άγχος. Θα δείτε ότι μόλις μάθετε τεχνικές διαχείρισης και μείωσης του άγχους, τα επίπεδα ενέργειας σας θα αυξηθούν. Αν σας βοηθάει πάρτε μια βαθιά αναπνοή κάθε φορά που αισθάνεστε ότι θα χάσετε τον έλεγχο ή ξεκινήστε συστηματικά τον διαλογισμό.\nΠοια είναι η δική μου πρόταση; Ακολουθήστε τις συμβουλές στη συνέχεια και να είστε σίγουροι ότι θα ανακτήσετε την χαμένη σας δύναμη:\nΜπορεί να σας φαίνεται εύκολο ή αυτονόητο, όμως δεν είναι λίγοι εκείνοι που υποφέρουν από αϋπνία και διαταραχές ύπνου. Παρά το γεγονός ότι ο μέσος χρόνος ύπνου που χρειάζεται ο άνθρωπος είναι οκτώ ώρες, μόνο εσείς μπορείτε να καθορίσετε τον χρόνο που χρειάζεστε για να αισθάνεστε ξεκούραστοι. Αποφύγετε την υπερβολική καφεΐνη και το αλκοόλ για να έχετε μια ξεκούραστη, ήρεμη και χωρίς αϋπνίες νύχτα.\nΔεν είναι σημαντικό να είστε ενυδατωμένοι μόνο για την καλή υγεία του δέρματος και την σωστή πεπτική λειτουργία αλλά και για την συνολική λειτουργία του οργανισμού σας. Να παρακολουθείτε την ποσότητα νερού που καταναλώνετε καθημερινά, ώστε να μην αφήνετε τον οργανισμό σας αφυδατωμένο. Είναι βέβαιο ότι θα αισθανθείτε καλύτερα αν πίνετε περισσότερο νερό κατά την διάρκεια της ημέρας, ανά τακτά χρονικά διαστήματα.\nΑν και πολλοί άνθρωποι σκέφτονται ότι με την άσκηση θα κουραστούν, σας διαβεβαιώνω ότι μόνο το αντίθετο μπορεί να συμβεί, με την προϋπόθεση ότι γίνεται με μέτρο. Η άσκηση στην πραγματικότητα αυξάνει την ενέργεια, την παροχή οξυγόνου στους μυς και την καρδιοαναπνευστική ικανότητα.\nΜην αμελείτε το πρωινό σας\nΑκόμα και στην εποχή μας πολλοί πιστεύουν ότι δεν είναι τόσο σημαντικό να σχεδιάζουν και να τρώνε απαραίτητα πρωινό, όμως μόνο όσοι τρώνε πρωινό συστηματικά μπορούν να καταλάβουν τη διαφορά τις μέρες που για κάποιο λόγο θα το χάσουν. Το σώμα σας αναπαύεται όλη τη νύχτα και ο μόνος τρόπος για να λάβει ενέργεια είναι ένα καλό πρωινό! Σε αντίθετη περίπτωση είναι σαν να προσπαθείτε να ξεκινήσετε ένα αυτοκίνητο χωρίς βενζίνη… δεν θα διανύσει ούτε δέκα μέτρα. Ξεκινήστε τη μέρα σας τρώγοντας πρωινό και δεν θα χάσετε!\nΠάρτε ένα πολυβιταμινούχο συμπλήρωμα διατροφής\nΕάν δεν είναι ισορροπημένο το διαιτολόγιό σας τότε είναι δεδομένο ότι δεν θα καταφέρεται να εξασφαλίσετε την ιδανική για εσάς ποσότητα μικροθρεπτικών συστατικών που είναι απαραίτητα για την ομαλή λειτουργία του οργανισμού σας. Σε δύσκολες και απαιτητικές περιόδους της ζωής σας, ύστερα πάντα από συζήτηση με τον κλινικό διαιτολόγο σας (πάντα με άδεια ασκήσεως επαγγέλματος), ξεκινήστε τη λήψη κάποιου πολυβιταμινούχου συμπληρώματος διατροφής.\nΚΟΥΣ ΚΟΥΣ ΜΕ ΑΓΓΟΥΡΙ, ΑΝΗΘΟ, ΚΑΙ ΣΑΛΤΣΑ ΓΙΑΟΥΡΤΙ\n10 μύθοι για τον μεταβολισμό καταρρίπτονται


ΑΓΡΙΟ ΕΓΚΛΗΜΑ ΣΤΗ ΡΟΔΟ: Κατηγορείται ότι σκότωσε τον αδερφό της φίλης του – Πώς αφέθηκε ελεύθερος και γιατί τον ξανασυνέλαβαν! – CrashOnline.gr | Η Online έκδοση του περιοδικού CRASH!\nΑΓΡΙΟ ΕΓΚΛΗΜΑ ΣΤΗ ΡΟΔΟ: Κατηγορείται ότι σκότωσε τον αδερφό της φίλης του – Πώς αφέθηκε ελεύθερος και γιατί τον ξανασυνέλαβαν!\nΣτις 7 Απρ, 2016\nΤους περιοριστικούς όρους που του είχαν επιβληθεί για υπόθεση ανθρωποκτονίας στην οποία εμπλέκεται, παραβίασε 58χρονος στην Κω με αποτέλεσμα να εκδοθεί ένταλμα σε βάρος του και να συλληφθεί.\nΗ σύλληψη του 58χρονου έγινε προχθές από αστυνομικούς του Τμήματος Ασφαλείας Κω, κατόπιν εντάλματος της κας Ανακρίτριας Κω, γιατί παραβίασε περιοριστικούς όρους που του είχαν επιβληθεί για υπόθεση ανθρωποκτονίας, και σε βάρος του κινήθηκε η προβλεπόμενη από το νόμο διαδικασία.\nΌπως είναι γνωστό, ο 58χρονος κατηγορείται για την δολοφονία του 46χρονου ομογενή Αλβανού αδελφού της φίλης του, τον οποίο και τραυμάτισε θανάσιμα πυροβολώντας τον με κυνηγετική καραμπίνα, πέρυσι το καλοκαίρι, μέσα στο σπίτι του στην περιοχή Λάμπη της Κω!\nΟ ίδιος είχε τραυματίσει και την 39χρονη αδελφή του θύματος και φίλη του, ενώ στη συνέχεια έπλυνε τα ρούχα που φορούσε και πέταξε την καραμπίνα στη θάλασσα!\nΣε βάρος του 58χρονου ασκήθηκε ποινική δίωξη για ανθρωποκτονία από πρόθεση σε ήρεμη ψυχική κατάσταση, απλή σωματική βλάβη, οπλοχρησία και διατάραξη οικιακής ειρήνης και μετά την απολογία του αφέθηκε ελεύθερος με τους περιοριστικούς όρους της απαγόρευσης εξόδου από τη χώρα, της καταβολής ποσού 10.000 ευρώ ως εγγυοδοσία και του κατ’ οίκον περιορισμού του καθώς σύμφωνα με όσα έχουν γίνει γνωστά, είναι ανάπηρος σε ποσοστό άνω του 67%.\nΣύμφωνα με όσα έγιναν γνωστά από την αστυνομία, ήταν περίπου 5 το πρωί στις 25 Ιουνίου 2015, όταν ο 58χρονος κρατώντας κυνηγετική καραμπίνα πήγε στο σπίτι όπου διέμεναν ο 46χρονος ομογενής και η 39χρονη αδελφή του.\nΌταν έφθασε εκεί, έριξε με το όπλο του δύο φορές στην κλειδαριά της κεντρικής εισόδου του σπιτιού, και αφού παραβίασε την πόρτα μπήκε μέσα στο σπίτι.\nΕκεί αρχικά συνάντησε στο πρώτο υπνοδωμάτιο τον 46χρονο να είναι ξαπλωμένος και να κοιμάται. Τότε άρχισε να τον πυροβολεί! Στην συνέχεια ο δράστης πάντα με το όπλο στο χέρι προχώρησε προς το επόμενο υπνοδωμάτιο εκεί βρήκε την 39χρονη φίλη του η οποία από τον θόρυβο και τους πυροβολισμούς είχε σηκωθεί. Ο 58χρονος σύμφωνα με τις ίδιες πληροφορίες, της έβαλε την κυνηγετική καραμπίνα στην κοιλιά και η 39χρονη άρχισε να τον εκλιπαρεί να την αφήσει ήσυχη! Ο 58χρονος τότε την χτύπησε με το κοντάκι του όπλου στον αγκώνα και τράπηκε σε φυγή!\nΑμέσως μετά την αποτρόπαια πράξη του ο 58χρονος έσπασε την κυνηγετική καραμπίνα στα δύο και την πέταξε στη θαλάσσια περιοχή μεταξύ Ζηπάρι και Τιγκάκι στην Κω, ενώ ο ίδιος πήγε σπίτι του όπου αφού άλλαξε ρούχα, τα έπλυνε και κλειδώθηκε μέσα στην οικία του.\nΣύμφωνα με πληροφορίες, εξεταζόμενος από τους αστυνομικούς ο 58χρονος ομολόγησε την πράξη του, και μάλιστα ήταν αυτός που υπέδειξε το σημείο στο οποίο είχε πετάξει στην θάλασσα την σπασμένη καραμπίνα μέρος της οποίας κατάφεραν να εντοπίσουν οι αστυνομικοί και να την ανασύρουν από τον βυθό.\nΌλα τα ανευρεθέντα πειστήρια κατασχέθηκαν και στάλθηκαν για εργαστηριακή εξέταση.\nΣύμφωνα με πληροφορίες ο 58χρονος τα τελευταία δύο χρόνια διατηρούσε σχέση με την 39χρονη ομογενή από την Αλβανία, η οποία σχέση τους το τελευταίο διάστημα πριν το περιστατικό, φέρεται να αντιμετώπιζε προβλήματα για τα οποία φέρεται ο κατηγορούμενος να θεωρούσε υπεύθυνο τον 46χρονο αδελφό της.\nΣύμφωνα με πληροφορίες που έγιναν γνωστές, ο δράστης ήταν Εφοριακός και είχε έρθει στα Δωδεκάνησα για να υπηρετήσει στην Δημόσια Οικονομική Εφορία, ενώ υπηρέτησε για πολλά χρόνια επίσης σε πολιτικό γραφείο υπουργού και βουλευτή, εκτός Δωδεκανήσου.\nΤο τελευταίο χρονικό διάστημα πριν το περιστατικό είχε τεθεί σε διαθεσιμότητα, για διάφορες καταγγελίες που είχαν γίνει σε βάρος του, αλλά επρόκειτο να επανέλθει στην υπηρεσία του.\nΖΟΥΜΕ ΤΗΝ ΑΠΟΛΥΤΗ ΦΡΙΚΗ! Απίστευτη καταγγελία: «Πνίγουν παιδιά για να περάσουν το Αιγαίο!»\nΕΛΕΝΗ ΠΡΟΚΟΠΙΟΥ: Δείτε πως είναι σήμερα η καλλονή του ελληνικού κινηματογράφου (ΦΩΤΟ – ΒΙΝΤΕΟ)\nΜυστήριο με νεκρό άντρα στα λιμανάκια της Βουλιαγμένης


Λίστα με τα καλύτερα eshop με παπούτσια από το Shopshop.gr\nEshop με παπούτσια\nΑρχική » Ένδυση – Υπόδηση » Eshop με παπούτσια\nΤα καλύτερα eshop με παπούτσια και όλες οι τάσεις της μόδας στα υποδήματα!\nΛίγα λόγια για τα eshop\nΠριν δούμε τα καλύτερα eshop με παπούτσια, ας δούμε πρώτα τι είναι τα eshop, πως λειτουργούν και γιατί έχουν καλύτερες τιμές από τα παραδοσιακά καταστήματα.\nΤα eshop με παπούτσια που θα δείτε στην παρακάτω λίστα, είναι επιλεγμένα για τις πολύ καλές τιμές και την πολύ καλή εξυπηρέτηση πελατών μέσα από την σύγχρονη και λειτουργική πλατφόρμα τους + το προσεγμένο και όμορφο design τους και φυσικά για τα καλά προϊόντα τους.\nΟι οnline αγορές είναι απολύτως ασφαλείς και δεν εμπεριέχουν κανένα κίνδυνο. Σε κάθε περίπτωση είστε διασφαλισμένοι όταν κάνετε τις αγορές σας από το ίντερνετ. Όλα τα eshop είναι υπαρκτές επιχειρήσεις και σας καλύπτουν οι ίδιοι νόμοι όπως και στις αγορές από παραδοσιακά καταστήματα. Τα eshop με παπούτσια που έχουμε επιλέξει είναι μεταξύ των μεγαλυτέρων και πιο αξιόπιστων ελληνικών και διεθνών eshop με παπούτσια.\nΗ λίστα με τα καλύτερα eshop με παπούτσια για να κάνετε τις οnline αγορές σας\nΗ εταιρεία CENTO είναι η Νο1 Ελληνική Ιντερνετική εταιρεία μόδας, που δραστηριοποιείται στο χώρο της γυναικείας ένδυσης, παράγοντας σχεδόν εξολοκλήρου τις συλλογές της στην Ελλάδα.Το πρωτότυπο επιχειρηματικό μοντέλο της είναι βασισμένο στην καινοτομία και την ευελιξία. Ο τρόπος με τον οποίο αντιλαμβάνονται τη μόδα, σε συνδυασμό με την άμεση ανταπόκριση στα αιτήματα της αγοράς στοχεύουν στην επέκταση της εταιρείας σε εγχώριο και διεθνές επίπεδο. Στην CENTO, εμπιστεύονται νέους, ταλαντούχους και καταρτισμένους ανθρώπους, δημιουργώντας ένα δυνατό και πολυμήχανο team, στο οποίο κάθε ιδέα και όραμα εξελίσσεται δημιουργικά. Το κλειδί της επιτυχίας είναι τελικά τα αμέτρητα χαμόγελα όλων των Fashionistas που βρίσκουν αυτό που ψάχνουν, μέσα από την τεράστια γκάμα με ρούχα, παπούτσια και αξεσουάρ της εταιρείας.\nΣτο FAVELA.gr μπορείς να βρεις ρούχα, παπούτσια και αξεσουάρ από επώνυμα brands που ξεχωρίζουν για τα εντυπωσιακά σχέδια τους, την ποιότητα και το ανατρεπτικό τους στυλ. Jeffrey Campbell, FAVELA Shoes, Popa, LYDC London, Gessy, Windsor Smith, Minkpink, Somedays Lovin, Just Female, Glamorous, Friday’s Project, Berna, Vagabond, vcperga, Miista, Adidas και Puma φιλοξενούνται με τις τελευταίες τους συλλογές, χαρίζοντας απαράμιλλο στυλ και φροντίζοντας τις εμφανίσεις σου από το πρωί έως το βράδυ, μόλις με ένα κλικ. Ποτέ άλλοτε η ανανέωση της γκαρνταρόμπας σου δεν ήταν τόσο εύκολη. Προνόμιο για τις online αγορές σας, η δωρεάν αποστολή πάνω από 50,00€ και με πολιτική επιστροφής, για αλλαγή ή και επιστροφή χρημάτων καθώς και η πληρωμή με αντικαταβολή εκτός από πιστωτική κάρτα και paypal.\nΣτο DiDo.gr, θα βρείτε οικονομικά παπούτσια για όλα τα μέλη της οικογένειας. Η εταιρεία, είναι 45 χρόνια στον κλάδο των υποδημάτων, ενώ το DiDo.gr έχει δημιουργηθεί από το 2012 και η πορεία του είναι συνεχώς ανοδική. Στο site της εταιρείας μπορεί κανείς να βρει παπούτσια από μόλις 2,00€ μέχρι 149,00€. Μπορεί να διαλέξει μέσα από εκατοντάδες σχέδια, βλέποντας τις φωτογραφίες και διαβάζοντας τις λεπτομερείς περιγραφές. Οι τιμές των προϊόντων είναι στις πιο ανταγωνιστικές της αγοράς, σε συνδυασμό με την άριστη ποιότητα. Επίσης, στο site της εταιρείας θα βρείτε πολλά υποδήματα που είναι ελληνικής κατασκευής. Στο eshop διατίθενται πολύ περισσότερα σχέδια από ότι στα φυσικά καταστήματα.\nΤο stepshop.gr είναι ένα ηλεκτρονικό κατάστημα μόδας που λειτουργεί από το 2016. Μέσα από ένα φιλόξενο και εύχρηστο site ο επισκέπτης μπορεί να επιλέξει ανάμεσα σε μια μεγάλη ποικιλία με παπούτσια, ρούχα και αξεσουάρ πάντοτε στις καλύτερες τιμές. Συνδυάζοντας την ποιότητα με τις πιο μοντέρνες προτάσεις μπορεί κανείς να βρει αυτό που ψάχνει για το τέλειο outfit σε κάθε περίσταση!\nΜοναδικά στιλάτα χειροποίητα παπούτσια και σανδάλια, τα περισσότερα φτιαγμένα από Ελληνικά χέρια με μεράκι! Διαχρονικά αλλά και μοντέρνα νεανικά παπούτσια φτιαγμένα από τα καλύτερα υλικά για να είναι ταυτόχρονα άνετα, σταθερά στο πόδι, ανθεκτικά και ιδιαίτερα πρακτικά χωρίς καμία έκπτωση στο στυλ! Γιατί, ποιος είπε ότι τα ανατομικά παπούτσια δε μπορεί να είναι ταυτόχρονα μοντέρνα και στιλάτα; Ο σύγχρονος σχεδιασμός και η καλύτερη επιλογή πρώτων υλών δίνουν τα μοναδικά παπούτσια που τόσα χρόνια εμπιστεύεστε! Μπορούν να φορεθούν όλες τις ώρες της ημέρας σε κάθε περίσταση! Στο Anatomic Footwear μπορείτε να επιλέξετε ανάμεσα από εκατοντάδες κωδικούς σε μποτάκια, μπαλαρίνες, μπότες, γόβες, μοκασίνια, σαμπό, παντόφλες και πολλές άλλες επιλογές! Επίσης εδώ θα βρείτε μεγάλη ποικιλία από σαμπό για επαγγελματική χρήση. Στην ιστοσελίδα μας θα βρείτε παπούτσια στις ελκυστικότερες τιμές της αγοράς σχεδόν όλο το χρόνο.\nΗ εταιρεία Celebrity Shoes δραστηριοποιείται στο χώρο της γυναικείας υπόδησης και των αξεσουάρ από το 1985. Σήμερα διαθέτει ένα οργανωμένο δίκτυο 8 εταιρικών καταστημάτων και ένα εκτεταμένο δίκτυο χονδρικής πώλησης με πάνω από 150 πελάτες από Ελλάδα και Κύπρο. Η διαρκής εξέλιξη και ανάπτυξη, και το συνεχώς αυξανόμενο μερίδιο αγοράς, την καθιστούν ένα από τα πιο ισχυρά ονόματα στο χώρο της υπόδησης στην Ελλάδα. Η έχει ανοιχτεί και στο χώρο των ηλεκτρονικών πωλήσεων με τη δημιουργία ηλεκτρονικού καταστήματος όπου ο καταναλωτής μπορεί να βρει παπούτσια και αξεσουάρ σε τεράστια ποικιλία.\nΗ εταιρία Α. Νικολαΐδου – Χ. Νικολαΐδου Ο.Ε. λειτουργεί από το 2002 στον χώρο του υποδήματος, έχοντας 5 καταστήματα στην Βόρειο Ελλάδα. Δραστηριοποιείται στον χώρο της κατασκευής και εισαγωγής υποδημάτων, έχοντας καταφέρει κάθε χρόνο να έχει ανοδική πορεία και μια εντυπωσιακή γκάμα επιλογών! Η φιλοσοφία της εταιρίας είναι να δημιουργεί παπούτσια σε οικονομικές τιμές, αλλά πάντα με άριστα υλικά και με σεβασμό προς τον πελάτη. Διαθέτει προϊόντα για τον άνδρα, την γυναικά και το παιδί σε μεγάλη ποικιλία και με συνεχή ανανέωση των προϊόντων εβδομαδιαία. Το eshoes.gr αποτελεί το πιο πρόσφατο επιχειρηματικό βήμα, όπου έχει δωθεί ιδιαίτερη προσοχή στον σχεδιασμό και την λειτουργικότητα του site, για την εύκολη περιήγηση του χρήστη.\nΟ απόλυτος προορισμός για αθλητικά ρούχα, παπούτσια και αξεσουάρ. Το νέο Sportsfactory.gr είναι εδώ! Με νέα features που σε περιμένουν να τα ανακαλύψεις μέσα από την αγοραστική διαδικασία!\nΤα υπέροχα παπούτσια της μεγαλύτερης ελληνικής εταιρείας υποδημάτων & δερματίνων ειδών Tsakiris Mallas τώρα και online. Επωφεληθείτε από την σιγουριά των γνωστών brands της εταιρείας και των online προσφορών. Ο δυναμισμός, το πάθος και ο αισθησιακός ρομαντισμός της γυναίκας, εκφράζονται με πληρότητα στις σειρές και τα brands που λειτουργούν κάτω την ομπρέλα της Tsakiris Mallas, όπως η Tsakiris Mallas, EXE, Coolway, Seven, και άλλα. Με τις πάντα σχεδιαστικά up-to-date προτάσεις της η εταιρεία καλύπτει το ευαίσθητο αλλά και συνάμα απαιτητικό νεανικό κοινό της, που αποζητά διαρκώς την έκφρασή του μέσα από τις στυλιστικές του επιλογές, και διαθέτει όλη την γκάμα των προϊόντων στο ηλεκτρονικό της κατάστημα.\nZAKCRET Sports – Το zakcret.gr δημιουργήθηκε το 2007 ως το eshop της μεγαλύτερης ελληνικής αλυσίδας αθλητικών ειδών, προσφέροντας την δυνατότητα στους επισκέπτες του να επιλέξουν παπούτσια, ρούχα & αξεσουάρ σε περισσότερα από 50 Επώνυμα αθλητικά & cavcal brands. Αποστολές παραγγελιών πραγματοποιούνται καθημερινά σε όλη την Ελλάδα, Κύπρο και όλες τις Ευρωπαϊκές χώρες. Η εταιρεία ZAKCRET Sports ιδρύθηκε το 1975 εγκαινιάζοντας το 1ο της κατάστημα στο Γαλάτσι Αττικής και δραστηριοποιείται μέχρι και σήμερα στον χώρο του λιανικού αθλητικού και fashion εμπορίου. Διανύοντας μια πορεία 40 χρόνων, αυτή την στιγμή η αμιγώς Ελληνική εταιρεία ZAKCRET AE έχει εξελιχθεί σε μία από τις μεγαλύτερες αλυσίδες αθλητικών καταστημάτων στην Ελλάδα, αριθμώντας πλέον 11 φυσικά καταστήματα και ένα υπερσύγχρονο ηλεκτρονικό κατάστημα.\nΕπώνυμα brands και μεγάλη ποικιλία σε ρούχα, παπούτσια, αξεσουάρ, ρολόγια, είδη ταξιδίου και πολλά άλλα! To Ζ-mall.gr είναι ένα ηλεκτρονικό πολυκατάστημα το οποίο ξεκίνησε την λειτουργία του στις αρχές του 2010. Ο σκοπός και το όραμα των ιδρυτών είναι να καθιερωθεί το Z-mall σαν ο απόλυτος προορισμός on-line αγορών για τις περισσότερες κατηγορίες προϊόντων. Περισσότεροι από 5000 κωδικοί προϊόντων, 120 επώνυμων Brands (Nike, Puma, adidas, Ugg, Salomon, Fila, Gant, G-star, Pepe Jeans, vcperDry είναι μερικά από αυτά) είναι διαθέσιμοι για τον επισκέπτη του Z-mall δημιουργώντας έτσι την μεγαλύτερη ποικιλία που μπορεί να συναντήσει κανείς σε κατάστημα στην Ελλάδα. Όλες οι συναλλαγές στο Z-mall γίνονται σε ασφαλές περιβάλλον, εξασφαλίζοντας έτσι τα προσωπικά στοιχεία των πελατών.\nTο Factory Outlet, το μεγαλύτερο Ελληνικό πολυκατάστημα Outlet, αποτελεί μια μοναδική εμπειρία αγορών για τους καταναλωτές, προσφέροντας εξαιρετικά είδη επωνύμων brands και σχεδιαστών σε μοναδικά χαμηλές τιμές σε όλη τη διάρκεια του χρόνου.\nΤο casualshoes.gr είναι το πρώτο, αποκλειστικά ανδρικό e-shop που έκανε την εμφάνιση του στο χώρο του Ελληνικού ηλεκτρονικού εμπορίου. Στο casualshoes.gr θα βρείτε τα πιο γνωστά brands όπως: TIMBERLAND, GEOX CATERPILLAR, LACOSTE, DIESEL, GANT, SEA and CITY κ.α.\nΤο Fashionmix είναι ένα από τα πιο ταχέως αναπτυσσόμενα online καταστήματα νεανικών και ανδρικών ρούχων στην Ανατολική Ευρώπη. Στο e-shop του FashionMix θα βρείτε ανδρικά ρούχα, αξεσουάρ, παπούτσια, κοσμήματα και τσάντες, ότι χρειάζεται δηλαδή ο σύγχρονος άνδρας!\nΗλεκτρονικό κατάστημα με υποδήματα και αξεσουάρ κορυφαίων σχεδιαστών. Πολυετή εμπειρία στον κλάδο της μόδας με φυσική παρουσία 7 καταστημάτων σε όλη την Ελλάδα.\nΣτο e-shop μας θα βρείτε όλα τα προϊόντα των καταστημάτων Izy και να πραγματοποιήσετε τις αγορές σας online!\n– Διαθέσιμο όλες τις ημέρες και ώρες\n– Δωρεάν αποστολές στην Ελλάδα\nΤο www.keepfred.gr είναι ένα ηλεκτρονικό κατάστημα με μία μεγάλη ποικιλία από παπούτσια σε μοντέρνα σχέδια και χρώματα για άνδρες και για γυναίκες με άποψη και στιλ.\nSpartoo.gr: Tο No1 site για αγορές παπουτσιών μέσω internet!


***** DRAYCOTT HOTEL, ΛΟΝΔΊΝΟ *****\nDraycott Hotel Λονδίνο\nΤιμές από USD 452\nΤο Draycott Hotel, τέλεια τοποθετημένο κοντά στο σταθμό του μετρό Πλατεία Sloane, παρέχει ανταλλακτήριο συναλλάγματος, υποαλλεργικά δωμάτια και ανελκυστήρα. Αυτό το οικείο ξενοδοχείο δουλεύει από το 1800 και το 1998 ήταν ανακαινισμένο.\nΗ μοναδική τοποθεσία στην περιοχή Wandsworth του Λονδίνου προσφέρει εύκολη πρόσβαση σε Χάιντ Παρκ, που είναι περίπου 20 λεπτά με τα πόδια. Οι επισκέπτες μπορούν να φτάσουν στο κέντρο του Λονδίνου που είναι 3 χλμ μακριά.\nΤο ξενοδοχείο έχει 35 πολυτελή δωμάτια με κομψή διακόσμηση και δορυφορική τηλεόραση, ρύθμιση κλιματισμού, ιδιωτική θυρίδα ασφαλείας, χώρο αποθήκευσης και παράθυρο με προεξοχή. Όλα τα μπάνια διαθέτουν μπανιέρα, ντους και πετσετέ μπουρνούζια.\nΕίναι 20 λεπτά οδικώς από το αεροδρόμιο London City και 15 λεπτά με τα πόδια από το σταθμό του τρένου Σταθμός Victoria.\nΤο κατάλυμα προσφέρει αίθουσα συναντήσεων, υπηρεσία catering και υπηρεσίες φαξ/φωτοτυπικού για επαγγελματικές ανάγκες.\nDraycott Hotel, Ηνωμένο Βασίλειο